LSU inovatyvios mobilios sporto mokslo laboratorijos sukūrimas

Pažangiausiais technologiniais sprendimais sukomplektuota LSU inovatyvi mobili sporto mokslo laboratorija ne tik pasieks visus Lietuvos atokiausius regionus ir bendruomenes, bet ir leis, panaudojant originalias, LSU mokslininkų sukurtas tyrimų metodikas, atlikti objektyvius fizinio pajėgumo testavimus. Gautų testavimo rezultatų pagrindu bus teikiamos personalizuotos rekomendacijos ir sudaromi fizinio aktyvumo planai ikimokyklinio amžiaus vaikams, moksleiviams, profesionaliems sportininkams, fiziškai aktyviems asmenims, žmonėms su negalia. Tai padės užtikrinti sistemingo fizinio aktyvumo koncepcijos realizavimą, praplės visuomenės supratimą apie kryptingai valdomo fizinio aktyvumo raidą ir naudą fizinei ir psichinei sveikatai, sustiprins „judėk visą gyvenimą“ jaunų žmonių vertybinę sampratą, sumažins socialinę atskirtį tarp labiausiai pažeidžiamų socialinių grupių. Be to, inovatyvioje mobilioje sporto mokslo laboratorijoje įdiegtos šiuolaikiškos taikomosios testavimo technologijos sukurs palankią aplinką studijuojantiems tapti aukštos profesinės kvalifikacijos specialistais, taip prisidedant prie kokybiško fizinio aktyvumo švietimo ir ugdymo užtikrinimo, naujų žinių (svarbių praktikai ir mokslui) kūrimo ir perdavimo. Projekto tikslas - siekti aktyvesnio mokslinių tyrimų materialinės bazės panaudojimo. Pagrindinės projekto tikslinės grupės: 1. Lietuvos tyrėjai, mokslo darbuotojai, laborantai; 2. II ir III pakopos studijų studentai; 3. Verslo subjektai, SPA centrai, bendruomenės ir kt.; 4. Testuojamieji.

Šio prioriteto priemonės tiesiogiai įgyvendina socialinius bei ekonominius darnaus vystymosi aspektus:
- Švietimo ir mokslo kokybės gerinimas, žinių sklaida – studentai galės tobulinti savo žinias, atlikdami tyrimus su naujausia tyrimų įranga. Mokslo darbuotojai galės kelti savo kompetencijas, atlikdami tyrimus ir taip populiarinti mokslą, skelbdami tyrimų rezultatus mokslo publikacijose.
- Mokslo ir žinių infrastruktūros prieinamumo didinimas – mobili laboratorija leis atlikti žmogaus fizinės būklės testavimus bet kurioje Lietuvos teritorijoje, vykdyti mokslinius tyrimus.
- Ekonominių rodiklių gerinimas. Verslo įmonių užsakomieji MTEP leis įmonėms patobulinti savo produkciją ir pasiekti geresnius ekonominius rodiklius.
- Inovacijų skatinimas – atliekami užsakomieji MTEP sudarys įmonėms savo veikloje diegti inovacijas.
- Įsidarbinimo galimybių didinimas – studentai, atlikdami tyrimus su įvairia įranga patobulins savo įgūdžius, kas tikėtina, kad ateityje leis lengviau įsidarbinti.
Papildomų socialinių aspektų įgyvendinimo galimybės:
- socialinės įtraukties didinimas - tyrimų infrastruktūra pritaikyta laikantis universalaus dizaino principų, t.y. paslauga yra lengvai pasiekiama ir gali būti naudojama visų žmonių, nepaisant jų amžiaus, dydžio ir galimybių.
Aplinkosauginių aspektų įgyvendinimo galimybės:
- išteklių efektyvumo didinimas – bus visos ataskaitos rengiamos elektroniniame formate. Atlikus tyrimus visas bendravimas bus vykdomas nuotoliniu būdu.
- transporto priemonėje bus įrengtos saulės baterijos, kas leis pasigaminti energijos, reiklaingos įrenginių veikimui.

Moterų ir vyrų lygybė.
Šis prioritetas svarbus siekiant lyčių lygybės šiais aspektais:
- užtikrinant lygias abiejų lyčių tyrėjų karjeros galimybes (MTEPI infrastruktūra naudosis panašus skaičius vyrų ir moterų tyrėjų);
- integruojant lyties aspektą į tyrimų ir inovacijų turinį (tyrimuose galės dalyvauti tiek vyrai, tiek moterys).
Siekiant sustiprinti moterų įsitraukimą šiose srityse, įgyvendinant MTEPI priemones bus:
- sudarytos lygios galimybės moterims ir vyrams tyrėjams naudotis MTEPI infrastruktūra. Šia infrastruktūra naudosis panašus skaičius vyrų ir moterų tyrėjų.
Nediskriminavimas
Siekiant mažinti netiesioginę diskriminaciją bus užtikrinamas:
- kuriamos infrastruktūros prieinamumas ir pritaikymas specialiems poreikiams laikantis universalaus dizaino principų – paslauga galės pasinaudoti visi asmenys, neatsižvelgiant į jų amžių, dydį, galimybes, turimas negalias;
- finansavimo prieinamumas ir dalyvavimo galimybių užtikrinimas tikslinėms grupėms – bus siekiama gauti finansavimą iš kitų šaltinių, siekiant suteikti paslaugas tikslinėms grupėms.
Nediskriminavimo principas bus įgyvendinamas:
- pastatus ir patalpas projektuojant ir rekonstruojant laikantis universlaus dizaino principų – remontuojamos patalpos bus pritaikytos asmenimis, turintiems judėjimo negalią;
- skatinant MTEP ir inovacines veiklas, nukreiptas į tikslinėms grupėms aktualių problemų sprendimą. MTEP bus vykdomi pagal tikslinių grupių užsakymus ir taip sprendžiamos tikslinės grupės problemos.


UAB "Adell reklama" darbuotojų profesinių įgūdžių tobulinimas

Uždaroji akcinė bendrovė "ADELL REKLAMA"

Projekto tikslas - sustiprinti UAB Adell reklama darbuotojų profesinius gebėjimus reklamos paslaugų kūrimo srityje. Projekto įgyvendinimo metu sustiprintos funkcinės darbuotojų žinios leis pagerinti įmonės kuriamų produktų kokybę, sudarys sąlygas darbuotojų ekspertinės kompetencijos augimui, tai sudarys sąlygas darbuotojams gauti aukštesnį atlygį, įmonei atsivers papildomos galimybės naujų produktų ir paslaugų plėtrai. Aukšta darbuotojų kompetencija sąlygos įmonės konkurencinį pranašumą, tai skatins sveiką konkurenciją įmonės atstovaujamame sektoriuje, bus sukurtos prielaidos naujoms įmonės partnerystėms ir bendradarbiavimui su kituose sektoriuose veikiančiomis įmonėmis. Aukštą pridėtinę vertę kuriantys darbuotojai prisidės prie įmonės apyvartos didėjimo, paslaugų plėtros. Tai turės teigiamos įtakos tiek įmonės atstovaujamo sektoriaus, tiek įmonės partnerių, tiek visos Lietuvos ekonomikos augimui.


Odontologinės pagalbos teikimo pacientams su negalia modelio sukūrimas

VIEŠOJI ĮSTAIGA VILNIAUS UNIVERSITETO LIGONINĖS ŽALGIRIO KLINIKA

Odontologinių paslaugų prieinamumą būtina gerinti lygiagrečiai visoje paslaugų teikimo grandyje. Kompleksinis projektas apima odontologinės priežiūros paslaugų teikimo infrastruktūros gerinimą, šių paslaugų teikimo organizavimą telkiant mobiliąsias gydytojų odontologų brigadas ir, esant poreikiui,  operatyviai teikiant specializuotas gydymo paslaugas bendrinėje nejautroje. Infrastruktūros gerinimas – portatyvios odontologinės įrangos įsigijimas, patalpų ir liftų remontas bei medicininės įrangos įsigijimas specializuotam gydymui bendrinės nejautros sąlygomis. Bandomojo projekto metu - teikiant paslaugas pacientams su sunkia negalia Vilniaus mieste ir rajone - bus tikrinamas inovatyvus paslaugų teikimo namuose modelis kaip miesto, taip ir kaimo neįgaliesiems gyventojams, įskaitant asmenų su negalia ir jų artimųjų mokymus naudojant specialias mokymo priemones. Atlikus tyrimus, stebėsena ir vertinimus, bus parengtos rekomendacijos dėl odontologinės priežiūros asmenims su negalia teikimo modelio tobulinimo ir plėtros.  Bus parengtos  ir patvirtintos mokymo programos,  sveikatos specialistai - slaugytojai, burnos higienistai, kurie teikia ir(ar) gali daugiau teikti paslaugas  asmenims su negalia,  pagerins žinias apie neįgaliųjų ir pacientų, turinčių specialiųjų poreikių, burnos priežiūros ypatumus.


Naujos kartos prieigos plėtros investicijų projektas

Viešoji įstaiga "Plačiajuostis internetas"

2010 metų rugsėjo 7 dieną Europos Komisija patvirtino komunikatą „Europos skaitmeninė darbotvarkė“. Jame numatyti ambicingi tęstiniai tolesnio Europos skaitmeninio vystymo tikslai. Plačiajuosčio ryšio tiksliniai rodikliai: iki 2020 m. turi būti užtikrintas spartusis plačiajuostis ryšys – galimybę naudotis 30 Mbps ar spartesniu plačiajuosčiu ryšiu turi turėti visi ES piliečiai. Pagrindinė problema yra nurodyta Lietuvos kaimo plėtros 2014-2020 metų programoje – vis dar egzistuojantys skirtumai tarp miesto ir kaimo gyventojų galimybių naudotis sparčiu interneto ryšiu ir nepakankamai patenkintas kaimo gyventojų poreikis turėti plačiajuosčio interneto prieigą visose kaimo vietovėse ir išplėtotą viešųjų elektroninių paslaugų teikimą. Minėtos problemos sprendimo būdas – trūkstamos plačiajuosčio ryšio infrastruktūros įrengimas vietovėse, kuriose egzistuoja poreikis, tačiau skirtingiems operatoriams įrengti trūkstamą infrastruktūros dalį reikalauja milžiniškų investicijų. Siekiant įgyvendinti minėtus tikslus, reikalinga naujos kartos prieigos plėtra, kuriai įgyvendinti reikalinga parengti investicijų projektą.

Naujos kartos prieigos infrastruktūros plėtros investicijų projekto metu suplanuota ir tolygiai išplėtota plačiajuosčio ryšio infrastruktūra skatins naujų paslaugų ir programų kūrimą, sudarys sąlygas naujų investavimo galimybių atsiradimui ir elektroninio verslo plėtrai, didins verslo procesų produktyvumą, tuo pačiu gerindama žmonių gerovę ir ekonominį vystymąsi.

Naujos kartos prieigos infrastruktūros plėtros investicijų projekto metu suplanuota infrastruktūra galės vienodomis sąlygomis naudotis visi Lietuvoje registruoti interneto ar mobilaus ryšio operatoriai. Jų paslaugos, pagal technines galimybes, bus teikiamos visiems Lietuvos gyventojams, t.y. nepriklausomai nuo jų lyties.


Geriamojo vandens tiekimo ir nuotekų tvarkymo sistemos renovavimas ir plėtra Vilniaus mieste

Uždaroji akcinė bendrovė "VILNIAUS VANDENYS"

Šiuo projektu siekiama modernizuoti ir išplėsti vandens tiekimo ir nuotekų tvarkymo infrastruktūrą Vilniaus mieste pagal nustatytus paslaugų kokybės, aplinkosaugos ir sveikatos apsaugos reikalavimus: numatyta rekonstruoti problemiškiausias vandentiekio ir nuotekų tinklų atkarpas, pastatyti vandens ruošimo įrenginius Kalnėnuose bei Naujojoje Vilnioje, taip užtikrinant geriamojo vandens kokybę, rekonstruoti Vilniaus nuotekų valyklos nuotekų valymo įrenginius, užtikrinant nuotekų išvalymo kokybę bei vykdyti vandentiekio ir nuotekų tinklų plėtrą Šnipiškių (Šiaurinė ir Pietinė dalys), Naujosios Vilnios mikrorajonuose bei Naujininkų, Antakalnio, Rasų seniūnijose, taip pat sodų bendrijose „Aušra“ ir „Dailė“.


Viešoji įstaiga Biržų rajono socialinių paslaugų centras

Projekto tikslas – suteikti integralią pagalbą (socialinę globą ir slaugą) neįgaliems ir senyvo amžiaus asmenims bei konsultacinę pagalbą jų šeimų nariams. Projektą „Integralios slaugos ir socialinės globos paslaugų plėtra Biržų rajone“ VšĮ Biržų rajono socialinių paslaugų centras vykdys be partnerių. Bus suburtos keturios mobilios darbuotojų komandos, aprūpintos darbui reikalingomis priemonėmis.
Projekto įgyvendinimo laikotarpiu integrali pagalba bus suteikta 60 asmenų. Siekiant užtikrinti, kad integralios pagalbos gavėjų artimieji (šeimos nariai) geriau suvoktų bei užtikrintų neįgalių ir senyvo amžiaus asmenų poreikius, slaugos specialistai organizuos individualias konsultacijas. Numatoma konsultuoti 40 asmenų.
Kokybišką integralios pagalbos teikimą ir konsultavimą užtikrina aukšta darbuotojų kompetencija. Mobilių komandų darbuotojai dalyvaus seminaruose neįgalių žmonių slaugos ypatumų, konfliktų valdymo bei slaugos priemonių pritaikymo temomis  (25 asmenys). Siekiant skatinti neformalią pagalbą, teikiamą bendruomenės narių, savanorių, bus organizuoti 4 specialūs renginiai 40 asmenų. Projektui viešinti numatomi straipsniai, plakatai ir lankstinukai. Informacija apie projektą bus skelbiama VšĮ Biržų rajono socialinių paslaugų centro internetinėje svetainėje www.birzuspc.puslapiai.lt

Projekto veiklos prisidės prie šeimos narių, prižiūrinčių savo neįgalius ar senyvo amžiaus artimuosius namuose, socialinės atskirties mažinimo. Projekte numatytas šeimos narių konsultavimas bei integralios pagalbos teikimas yra skirtas padėti šeimose prižiūrimiems asmenims (neįgaliems vaikams, neįgaliems darbingo amžiaus asmenims ar senyvo amžiaus asmenims), kad juos prižiūrintiems artimiesiems būtų sudarytos geresnės sąlygos aktyviai dalyvauti darbo rinkoje, padidinti savo pajamas, išlikti aktyviais socialinio gyvenimo dalyviais. Integralios pagalbos gavėjams bus sudarytos sąlygos kiek įmanoma ilgiau likti gyventi savo namuose neprarandant ryšio su artima aplinka ir gauti kvalifikuotą pagalbą (globą ir slaugą)  namuose išvengiant stacionarios institucinės globos. Mobiliųjų komandų narių mokymai yra susiję su teikiamų paslaugų neįgaliesiems namuose efektyvumo didinimu, lyčių lygybės, pagarbos įvairovei, nediskriminavimo principų sklaida ir asmeninių vertybių ugdymu. Minėti horizontalūs principai bus aptarti ir šeimos narių konsultavimo bei neformalaus renginio bendruomenės nariams, savanoriams metu.


„Darbingo neaktyvaus jaunimo verslumo ugdymas turizmo srityje“

Tarptautinė mokslininkų ir ekspertų sąjunga

Projekto metu sprendžiama darbingo neaktyvaus jaunimo verslumo ugdymo problema. Pagrindinė priežastis, nulėmusi projekto įgyvendinimą - didėjanti darbingo neaktyvaus jaunimo socialinė atskirtis, kuri atsiranda dėl bendravimo įgūdžių ir patirties praktinėje veikloje trūkumo,  o įgūdžių bei patirties trūkumas nulemia prastesnę padėtį dabartinėje darbo rinkoje.

Projekto tikslas – mokantis ir praktiškai veikiant ugdyti darbingo amžiaus neaktyvaus jaunimo verslumą turizmo srityje. Tam specialiai buvo pasirinkta patraukli jaunimui praktinė verslumo ugdymo sritis – turizmas.  Projektas atitinka 8.6.1-ESFA-V-911 priemonės „Vietos plėtros strategijų įgyvendinimas“ tikslą „Įgyvendinant vietos plėtros strategijas padidinti miestų bendruomenių socialinę integraciją ir pagerinti šių bendruomenių narių padėtį darbo rinkoje“.

Tikslinės grupės – Šilutės miesto darbingo amžiaus neaktyvūs asmenys: jaunuoliai gyvenantys šeimose priskiriamoms prie rizikos šeimų ir/arba yra  iš daugiavaikių šeimų, arba yra darbingo amžiaus neaktyvūs jaunuoliai.

Projektu siekiame – mažinti projekto dalyvių socialinę atskirtį bei padėti jiems integruotis į Šilutės miesto bendruomenę per bendravimą ir praktinius užsiėmimus drauge su turizmo ir IT žinovais. Manome, kad jų kartu sukurtas internetinis puslapis bus bendro darbo indėlis, kuris padidins kiekvieno dalyvio savivertę, ir suteiks pagrindines verslumo žinias turizmo srityje.

Numatomos šios Projekto veiklos:
1. Bendrųjų įgūdžių mokymai  skirti suteikti verslumo žinių mokantis ir praktiškai veikiant turizmo bei informacinių technologijų srityje;
2. Unikalaus „Google Maps“ principu varomo tinklapio sukūrimas.

Projektu siekiame – mažinti projekto dalyvių socialinę atskirtį bei padėti jiems integruotis į Šilutės miesto bendruomenę per bendravimą ir praktinius užsiėmimus drauge su turizmo ir IT žinovais. Manome, kad Mūsų siūlomi 6 unikalūs bendrųjų įgūdžių mokymai tiek praktiškai, tiek teoriškai prisidės prie Darnaus vystymosi.

Projekto metu suteikiamos visapusiškai lygios teisės tie vyriškos, tiek moteriškos lyties atstovams.


Kintų katilinės rekonstrukcija įrengiant biokuro katilą

Uždaroji akcinė bendrovė "Šilutės šilumos tinklai"

UAB „Šilutės šilumos tinklai“ (toliau – Įmonė), ieško galimybių modernizuoti įrangą, pakeisti esamus iškastinį kurą deginančius katilus, efektyviau išnaudoti energetinius resursus, diegti naujausiais technologijas šilumos gamybos efektyvumui didinti ir sąnaudoms bei šilumos kainai mažinti. Įmonė numato esamų 3 x 0,22 MW kieto kuro katilų Kintų miestelio katilinėje keitimą į 0,5 MW galios biokuro katilą (toliau – Projektas), pagal programos 4 prioriteto „energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-109 priemonės  „Biokuro panaudojimo skatinimas šilumos energijai gaminti“.

Projektas prisideda Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų ir jų uždavinių.

 Įgyvendinus projektą bus prisidėta prie Nacionalinėje darnaus vystymosi strategijoje numatyto ilgalaikio tikslo:
149.     Ilgalaikiai tikslai – sukurti saugų, palankų aplinkai, konkurencingą ir į bendrą ES energetikos sistemą integruotą energetikos sektorių, užtikrinti patikimą ir diversifikuotą energijos išteklių tiekimą, padidinti energijos gamybos, skirstymo ir vartojimo efektyvumą; išplėsti atsinaujinančių ir atliekinių energijos išteklių naudojimą.

 ir pagrindinių ilgalaikių uždavinių:

150.2.     didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose;
150.3.     sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui;
150.4.     sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių;

Įgyvendinus projektą bus prisidėta prie Nacionalinėje darnaus vystymosi strategijoje numatyto trumpalaikio tikslo:
151.     Trumpalaikiai tikslai – užtikrinti patikimą ir saugų, neviršijantį numatytųjų taršos limitų, energijos tiekimą visoms Lietuvos ūkio šakoms, didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas.

ir pagrindinių trumpalaikių uždavinių:
152.2.     padidinti pirminės energijos transformavimo veiksmingumą elektros energetikos ir ypač centralizuoto šilumos tiekimo sektoriuose, mažinti šilumos perdavimo nuostolius;


Dalis Rietavo miesto centre esančių teritorijų yra apleistos, nepakankamai išvystytos ir neišnaudojamos verslo galimybėms. Vidutinis metinis bedarbių procentas nuo darbingo amžiaus gyventojų 2018 m šalyje – 8,5, Rietavo savivaldybėje – 7,4. Inicijuojamu projektu ,,Rietavo miesto apleistos teritorijos L. Ivinskio g. 16 atnaujinimas ir plėtra“ siekiama mažinti nedarbą ir sudaryti sąlygas investicijų pritraukimui. Projektas bus įgyvendinamas tikslinėje teritorijoje, Rietavo mieste, strategiškai labai patogioje vietoje, L. Ivinskio g. 16 ir susidės iš sių darbų:
- Visų teritorijoje esančių susidėvėjusių statinių (pastato – katilinės su priestatu, pastato – mazutinės, keturių pastatų – sandėlių, kitų inžinerinių statinių (dūmtraukio, kolonų, rezervuarų, tvoros, (išsaugant požeminius priešgaisrinius vandens rezervuarus)) antžeminės ir požeminės dalies ardymas ir statybinių šiukšlių išvežimas (katilinės pamatai paliekamineišmontuoti);
- Derlingo dirvožemio sluoksnio nuėmimas ir sandėliavimas iki 1 km atstumu;
- Užteršto grunto išvežimas ir pridavimas atliekų tvarkytojui;
- Vientisos aikštės suformavimas, teritorijos planiravimas;
- Nugriautų susidėvėjusių statinių statybinių medžiagų susmulkinimas ir supylimas sklypo teritorijoje;
- Teritorijos aptvėrimas (aplink visą teritoriją) stacionaria apsaugine segmentine tvora (3D) (tvoros aukštis 1,73 m., segmento storis 5 mm), su 3 vnt. rankiniu būdu stumdomais vartais (plotis ne mažesnis kaip 4,5 m) ir 1 vnt. vartais pėstiesiems;
- Aplinkos ir privažiavimų sutvarkymas. Suformuojami trys įvažiavimai į sutvarkytą teritoriją.
Tikimasi, kad įgyvendinus projektą sklypas bus pritaikytas verslo poreikiams, bus sudarytos sąlygos investicijų plėtrai. Po projekto įgyvendinimo atnaujintą infrastruktūrą numatoma perduoti/išnuomoti. Planuojama, kad tai pritrauks į regioną/miestą investuotojus bei, atitinkamai, skatins verslo plėtrą regione.

Projekto investicijomis bus vykdomas apleistų teritorijų sutvarkymas, prisidedama, kad Rietavo miestas taptų patrauklesnis gyventi ir verslui kurtis, taip sudarant palankias sąlygas gyventojų užimtumui. Projektas atitinka Aprašo 29.1 kriterijų. Projekto metu bus sutvarkyta ir pritaikyta verslui apleista (77,88 a) teritorija adresu L. Ivinskio g. 16, Rietavas.


PASLAUGŲ IR ASMENŲ APTARNAVIMO KOKYBĖS GERINIMAS VILNIAUS MIESTO SAVIVALDYBĖJE

Vilniaus miesto savivaldybės administracija (toliau – VMSA) fiziniams ir juridiniams asmenims teikia viešąsias ir administracines paslaugas. Dalies paslaugų kokybė ir asmenų aptarnavimas yra prastos kokybės, nėra stebima ir vertinama paslaugų teikimo kokybė, gyventojai nėra patenkinti teikiamomis paslaugomis. Remiantis gyventojų nuomonės tyrimo duomenimis, VMSA darbas yra vertinamas tik 6,44 balo iš 10. Tai identifikuoja, kad yra kur tobulėti.
Atlikus gyventojų pasitenkinimo viešosiomis paslaugomis tyrimą Vilniaus mieste, buvo identifikuotos pagrindinės sritys, kurias VMSA turėtų gerinti.
Projektas yra pagrinde akcentuotas į VMSA paslaugų ir informacijos teikimo operatyvumą bei asmenų aptarnavimo kokybę bei SĮ „Susisiekimo paslaugos“, SĮ „Vilniaus atliekų sistemos administratorius“ (toliau -  „VASA“), SĮ „Vilniaus planas“ teikiamų paslaugų kokybės gerinimą.
Projektu siekiama padidinti gyventojų pasitenkinimą VMSA ir Partnerių teikiamų paslaugų kokybe bei klientų aptarnavimu.
Projekto apimtyje yra tobulinami VMSA ir Partnerių teikiamų viešųjų ir administracinių paslaugų procesai, atliekamas VMSA gyventojų priimamojo remontas siekiant atitikti modernių klientų aptarnvimo centrų standartus, kuriamos piliečių chartijos, apmokomi gyventojus aptarnaujantys specialistai.


Analizės, modeliavimo ir rizikos valdymo kompetencijų centro (i.MAMC) įkūrimas

Valstybinė mokesčių inspekcija prie Lietuvos Respublikos finansų ministerijos

Pagrindinė sprendžiama problema – egzistuojantis didelis fragmentiškumas mokesčius administruojančių institucijų analizės ir rizikos valdymo srityje, kuris lemia mažesnį mokesčių administravimo efektyvumą nei įmanomas. Taip pat kokybiško mokesčių administravimo analizės ir rizikos valdymo proceso užtikrinimui esamoje situacijoje trūksta kompetencijų bei įrankių. Šiuo projektu sprendžiamos aprašytos problemos, o projekto tikslas - gerinti mokesčių surinkimą, diegti išmaniąją mokesčių administravimo sistemą, stiprinant Valstybinės mokesčių inspekcijos analitinius gebėjimus. Įgyvendinus projekto veiklas, bus įkurtas analitikos kompetencijų centras, taip pat bus parengti procedūriniai ir metodiniai dokumentai, kurių dėka bus galima pasiekti didesnio efektyvumo mokesčių administravimo srityje. Projekto metu bus įkurtas analitikos kompetencijų centras, panaudojant žmogiškuosius ir IT išteklius (bus parengtas i.MAMC veiklos modelis, įsigyta analitinė programinė įranga, perimta užsienio geroji praktika bei apmokyti darbuotojai) ir sukurtas mokesčių administravimo analizės, modeliavimo ir rizikos valdymo procesas (bus parengtos mokesčių mokėtojų mikro lygmens analizės, modeliavimo ir rizikos valdymo bei makro lygmens mokesčių administravimo analizės metodikos ir savanoriško prievolių vykdymo skatinimo gairės 2019-2023 m.).


Aukštųjų mokyklų tinklo optimizavimas ir studijų kokybės gerinimas derinant Šiaulių universiteto ir Vilniaus universiteto veiklas

Lietuvoje susiduriama su iššūkiais, stabdančiais aukštojo mokslo potencialą: esamas mokslo ir studijų institucijų skaičius yra per didelis, kad būtų galima pasiekti reikiamą tinklo efektyvumą, toliau sparčiai mažėja stojančiųjų skaičius, daugėja mažai studentų surenkančių studijų programų, didėja išlaidų dalis, tenkanti ūkiui ir administravimui, taip pat palyginti mažai naudojamasi tarptautiniu studentų, akademinių darbuotojų judumu. Pedagogų rengimo sistema Lietuvoje pasižymi itin didele fragmentacija, programų dubliavimu ir neefektyvumu: 2017 m.  Lietuvoje pedagogus rengė 16 aukštųjų mokyklų, buvo registruota daugiau nei šimtas švietimo ir ugdymo studijų krypties programų. Skaičiuojama, kad kasmet įstoja mokytis apie 1000 studentų, tačiau vos ketvirtadalis absolventų po studijų baigimo dirba mokytojais, o 2015–2016 m. 50 proc. mokytojų buvo vyresni nei 50 metų.
Šių iššūkių kontekste vykdoma universitetų tinklo pertvarka, kuria siekiama sutelkti mokslo ir studijų išteklius, sudarant prielaidas studijų kokybės gerinimui ir tarptautinio konkurencingumo didinimui. Lietuvos aukštųjų mokyklų pertvarkoje dalyvauja Vilniaus universitetas (toliau – VU) ir Šiaulių universitetas (toliau – ŠU) (VU ir ŠU kartu toliau – Projekto organizacija). VU yra stipriausias klasikinis Lietuvos universitetas, esantis aukščiausiai tarptautiniuose reitinguose iš visų šalies aukštųjų mokyklų. ŠU yra viena svarbiausių pedagogus ruošiančių aukštųjų mokyklų, kur mokytojai ruošiami jau 7 dešimtmečius, akademinė bendruomenė yra sutelkusi stiprius mokytojų rengimo išteklius.
Projektu siekiama prisidėti prie Lietuvos švietimo sistemos kokybės ir konkurencingumo stiprinimo, aukštojo mokslo išskaidymo ir fragmentacijos bei neefektyvaus valdymo problemų sprendimo derinant ŠU ir VU veiklas.


Klaipėdos Universiteto Socialinių ir Humanitarinių mokslų fakulteto infrastruktūros koncentravimas ir modernizavimas

Šio investicijų projekto tikslas - pagerinti Klaipėdos universiteto studijų kokybę, optimizuojant ir sutvarkant Klaipėdos universiteto infrastruktūrą. Projekto uždavinys - pagerinti Klaipėdos universiteto studijų infrastruktūrą, įrengiant patalpas.Projekto veiklos uždaviniui įgyvendinti: patalpų S.Nėries g.5 įrengimo ir atnaujinimo darbai pritaikant jas Socialinių ir humanitarinių mokslų fakulteto , Tęstinių studijų instituto bei bibliotekos perkėlimui.
Planuojama, kad projektas bus įgyvendintas per 2019 - 2021 metus. Įgyvendinus projektą studijų infrastruktūra bus koncentruota ir modernizuota, bus įrengtos šiuolaikinius reikalavimus studijų ir mokslo veikloms atitinkančios patalpos, taip užtikrinant geresnę studijų kokybę. Bus patenkintas tikslinės grupės – Klaipėdos universiteto studentų – poreikis - geresnė studijų kokybė (pagerinta studijų infrastruktūra). Pagerinta studijų kokybė studentams leis pasiekti geresnių akademinių rezultatų bei ateityje gauti didesnį darbo užmokestį.


PASLAUGŲ TUBERKULIOZE SERGANTIEMS ASMENIMS GERINIMAS LAZDIJŲ RAJONO SAVIVALDYBĖJE

Lazdijų rajono savivaldybės administracija

Projekto „Paslaugų tuberkulioze sergantiems asmenims gerinimas Lazdijų rajono savivaldybėje“ tikslas - mažinti Lazdijų rajono savivaldybės gyventojų sergamumą ir mirtingumą nuo tuberkuliozės, išvengti atsparių vaistams TB mikobakterijų atsiradimo ir plitimo. Šiam tikslui pasiekti bus vykdoma priemonių, gerinančių ambulatorinių asmens sveikatos priežiūros paslaugų teikimo prieinamumą tuberkulioze sergantiems pacientams, įgyvendinimo veikla. Lazdijų rajono savivaldybė įsteigė DOTS kabinetą VšĮ Lazdijų savivaldybės pirminės sveikatos priežiūros centro, kuris yra projekto partneris, patalpose. Planuojama rodiklio reikšmė – tuberkulioze sergantys pacientai, kuriems buvo suteiktos socialinės paramos priemonės (maisto talonų dalijimas) tuberkuliozės ambulatorinio gydymo metu – 42. Pasiekus projekto tikslą ir įgyvendinus uždavinius, Lazdijų rajono savivaldybėje sumažės gyventojų sergamumas ir mirtingumas nuo tuberkuliozės, bus išvengta atsparių vaistams tuberkuliozės mikobakterijų atsiradimo ir plitimo. Projekto vertė – 15 224 Eur, prašomas ES fondų ir valstybės biudžeto finansavimas – 14 082 Eur.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui.

Projekte nėra numatyti apribojimai, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui, o projekto veiklos aktyviai prisideda prie horizontaliųjų principų įgyvendinimo. Kadangi projekto tikslinė grupė – tuberkulioze sergantys pacientai, kuriems buvo suteiktos socialinės paramos priemonės (maisto talonų dalijimas) tuberkuliozės ambulatorinio gydymo metu, todėl visi pacientai, kurie gydosi nepriklausomai nuo socialinės padėties, amžiaus ir pan. Tiems pacientams, kurie turi skirtingų poreikių (judėjimo, klausos, ar kitą negalią turintiems asmenims ir pan. ) negali dėl  atvykti išgerti vaistus, bendrosios praktikos slaugytoja atvyks į namus ir atveš vaistus, bei duos taloną maisto produktams įsigyti.


Tuberkuliozės gydymo skatinimas Anykščių rajono savivaldybėje

Viešoji įstaiga Anykščių rajono savivaldybės pirminės sveikatos priežiūros centras

Šio projekto metu, įgyvendinant priemones gerinančias ambulatorinių asmens sveikatos priežiūros paslaugų teikimo prieinamumą tuberkuliozės srityje, Anykščių rajono savivaldybės gyventojai bus skatinami gydytis tuberkuliozės susirgimus. Pagrindinė problema, kuriai spręsti inicijuotas projektas, yra tuberkulioze sergantys asmenys ir  jų platinamos infekcinės ligos tolimesnis plitimas. Problemą lemia aukštas sergančiųjų asmenų skaičius rajone ir gydytis skatinančių priemonių trūkumas.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.


Šiuolaikinio meno centras Vilniuje yra didžiausia Baltijos šalyse šiuolaikinio meno parodoms skirta institucija siekia įgyvendinti 2014 - 2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ įgyvendinimo priemonės Nr. 07.1.1.-CPVA-V-304 „Modernizuoti kultūros infrastruktūrą“ investicijų projektą „Šiuolaikinio meno centro modernizavimas“ ir  4 prioriteto "Energijos efektyvumo ir atsinaujinančių išteklių energijos gamybos ir naudojimo skatinimas" 04.3.1-VIPA-T-113 priemonės "Valstybei nuosavybės teise priklausančių pastatų atnaujinimas". Projektų tikslas – gerinti Šiuolaikinio meno centre teikiamų kultūrinių paslaugų kokybę ir didinti prieinamumą įdiegiant energetinio naudingumo priemones.Siekiant įyvendinti šį tikslą būtina modernizuoti  Šiuolaikinio meno centro infrastruktūrą. Projekto tikslinės grupės yra Lietuvos ir užsienio šalių lankytojai, menininkai, parodų dalyviai, kuratoriai, įstaigos personalas. Projektas bus įgyvendinamas panaudojant Šiuolaikinio meno centro žmogiškuosius išteklius ir pasitelkiant specialistus ir ekspertus iš kitų institucijų. Projekto įgyvendinimo metu bus modernizuotos pastato šildymo, vėdinimo sistemos, pakeisti langai ir durys, apšildytos pastato sienos, stogas  ir perdangos. Taip numatoma suremontuotos parodines ir pagalbines erdves, modernizuoti kino, konferencijų sales, sandėliavimo ir kitas pagalbines patalpas. Sėkmingas  naujų energetinių taupymo priemonių  įgyvendinimas  leis sumažinti bendrą  pastato energijos suvartojimą. Visa tai įtakos paslaugų prieinamumui, sudarys galimybę tinkamai pristatyti ir saugoti meno kūrinius, padidins renginių kiekį ir leis organizuoti konkurencingas programas, sudarys geresnes sąlygas žymiems menininkams kurti ir pristatyti savo kūrybą, pagerės darbo sąlygos centro darbuotojams.


Jonavos m. Vasario 16-osios, A. Kulviečio, Chemikų gatvių rekonstrukcija, įrengiant modernias eismo saugos priemones

Jonavos rajono savivaldybės administracija

Šiuo projektu sprendžiamą problematika: saugių, geros būklės gatvių, spartinančių gyventojų susisiekimą su kitais keliais, verslo ir visuomeniniais objektais trūkumas. Projekto tikslas: „pagerinti susisiekimą Jonavos miesto Vasario 16-osios, Kulviečio ir Chemikų gatvėmis, gerinti jų techninius parametrus, diegti eismo saugos priemones. Įgyvendinamas projektas apims šias veiklas: 1) eismo saugos priemonių diegimas; 2) vietinės reikšmės kelių transporto infrastruktūros vystymas. Remiantis eismo įvykių informacinės sistemos teikiama informacija, pastaraisiais 2015 metais numatomuose tvarkyti kelio ruožuose ženkliai išaugo eismo įvykių skaičius. Daugiausia eismo įvykių užfiksuota Chemikų g. (34 įvykiai), mažiausia A.Kulviečio g. (9 įvykiai). Pagrindinė įvykusių eismo įvykių priežastis yra prasta kelių būklė ir eismo saugumo priemonių trūkumas. Remiantis detaliąja 2015 metų statistika , kurioje pateikiama informacija apie sužalojimus eismo įvykių metu patyrusius asmenis, matyti, kad nagrinėjamose gatvėse dažniausiai (3 įvykiai) asmenys buvo sužeisti užvažiavus ant pėsčiojo pėsčiųjų perėjoje ir susidūrimų (3 įvykiai) atveju, kiti atvejai – užvažiavimas ant pėsčiojo, kai nėra perėjos (2 įvykiai). Šių įvykių metu 8 eismo dalyviai patyrė nežymius sveikatos sutrikdymus. 2013 ir 2014 metais sužeistųjų skaičius buvo mažesnis – atitinkamai – 3 ir 1. Tai rodo, kad eismo sąlygos šiose gatvėse blogėja. Rekonstruojamų gatvių dangos stovis yra nepatenkinamas, gatvės duobėtos, yra išdaužų ir įvairių plyšių, asfaltas ištrupėjęs, gatvių bortai sutrupėję, išgriuvę, takų plytelių dangos fiziškai nusidėvėjusios, nesaugios. Analizuojant transporto priemonių eismo intensyvumą Jonavos mieste numatytose rekonstruoti gatvėse, buvo atlikti eismo intensyvumo tyrimai. Nustatyta, kad per parą šiose gatvėse pravažiuoja bent 31 294 transporto priemonės. Pagrindinės avaringumo priežastys-prastas matomumas, saugos salelių nebuvimas, apie avaringas kelio sankirtas informuojančių ženklų nebuvimas.

Projektas prisideda prie darnaus vystymosi politikos tikslų bei turės teigiamą poveikį darniam vystymuisi.  Šio projekto metu bus rekonstruojamos Jonavos m. Vasario 16-osios, A. Kulviečio, Chemikų gatvės, įrengiant modernias eismo saugos priemones. Projekto investicijomis bus prisidedama prie regionų ir teritorijų vystymo, gerinant aplinkosaugines, socialines ir ekonomines regiono sąlygas, mažinant skirtumus tarp regionų. Aplinkosaugos tikslai: projekto įgyvendinimo metu bus naudojamos sertifikuotos, atitinkančios ES saugos reikalavimus medžiagos. Ekonominiai tikslai: projekto įgyvendinimo metu bus siekiama plėtoti regiono transporto infrastruktūrą, gerinant darbo vietų pasiekiamumą, mažinant sugaištą kelionės automobilių keliais laiką. Socialiniai tikslai: projekto rezultatais galės naudotis visi asmenys, nepriklausomai nuo jų socialinės padėties. Projektas atitinka darnaus vystymosi strategijoje iškeltus uždavinius, gerina gyventojų gyvenimo kokybę ir skatina darnų vystymąsi ne tik vietiniame, bet ir regioniniame lygmenyje. Projektu bus prisidedama prie Nacionalinės susisiekimo plėtros 2014 – 2020 metų programos, kurioje nustatytos bendros šalies transporto sistemos plėtros gairės, kurių dalis siejasi su Jonavos miesto susisiekimo infrastruktūros plėtra. Įgyvendinamas projektas prisidės prie pirmojo programos tikslo – didinti krovinių ir keleivių judumą, gerinant ES transeuropinio transporto tinklo koridorius ir jų jungtis su valstybinės ir vietinės reikšmės transporto tinklu bei plėtojant skirtingų transporto rūšių sąveikos efektyvumą, kadangi bus pagerintas eismas vietinių kelių, kurie taip pat sudaro jungtis su krašto ir rajoniniais keliais. Taip pat projektas prisidės prie penkto programos tikslo – didinti eismo saugą ir saugumą, kadangi projekto metu bus įdiegtos eismo saugos priemonės. Projekto įgyvendinimo metu nėra numatyta veiksmų, kurie turėtų neigiamą poveikį darnaus vystymosi principo įgyvendinimui.


Kvalifikacijos tobulinimas darbo vietoje

Keičiantis verslo aplinkai: įstatymams, technologijoms, priemonėms, darbo specifikai, darbuotojams, įmonės privalo užtikrinti nuolatinį darbuotojų kvalifikacijos lygio palaikymą, ugdyti jų specifinius gebėjimus, kompetenciją. Norėdama išlaikyti ir įgyti konkurencinį pranašumą, įmonės turi būti aprūpintos konkurencingais žmogiškaisiais ištekliais. Projekto paskirtis - patobulinti  įmonių darbuotojų kvalifikacijas, specializuotas žinias, dalykines kompetencijas taikant praktines mokymo formas darbo vietoje pagal individualias neformaliąsias mokymo programas bei atliekant kompetencijų vertinimą asociacijoje ar prekybos, pramonės ir amatų rūmuose.Projekto tikslinė grupė - pareiškėjo ir partnerio darbuotojai. Įvertinus esamą situaciją įmonėse, nustatytas specializuotų mokymų poreikis darbuotojams pagal jų atliekamas kasdienines funkcijas. Pasirinkti mokymai reikalingi, svarbūs, atitinkantys šių dienų aktualijas, parinkti pagal darbuotojų atliekamas funkcijas. Įmonių programų aprašai pateikiami prie paraiškos.


Statybos bei didmeninės ir mažmeninės prekybos sektorinių praktinio mokymo centrų Šiaulių profesinio rengimo centre plėtra

Projekto tikslas yra spręsti esminę problemą – nepakankamai kokybiškas mokymosi sąlygas Šiaulių profesinio rengimo centro SPMC: bendrabučių, kuriuose laikinai apsigyvena atvykstantys mokytis mokiniai, fizinė, techninė būklė yra nepakankamai gera; profesinio praktinio mokymo įranga, naudojama SPMC, dalinai nebeatitinka šiuolaikinių reikalavimų, kai kurios įrangos, turinčios sudaryti sąlygas mokiniams įgyti rinkos poreikius atitinkančius praktinius įgūdžius, trūksta.
     Projektu bus plėtojama SPMC Šiaulių profesinio rengimo centre infrastruktūra. Veiklų įgyvendinimo metu bus įvertinti universalaus dizaino principai, nenumatys apribojimų, turėsiančių neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos,  kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Įsigyta šiuolaikiška prekybos bei statybos technologinė įranga, suremontuoti bendrabučiai padidins praktinio profesinio mokymo prieinamumą. SPMC mokinių įgyta rinkos reikalavimus atitinkanti profesinė kvalifikacija leis jaunimui ir suaugusiems gauti geriau apmokamą darbą, turėsiantį teigiamos įtakos šalies regionų ekonominiam vystymuisi, jaunimo užimtumui, prisidėsiantį prie socialinės atskirties mažinimo.
     Projekto veiklų įgyvendinimo metu įsigyta šiuolaikiška prekybos bei statybos technologinė įranga, suremontuoti bendrabučiai tęs Šiaulių profesinio rengimo centro infrastruktūros kompleksinį sutvarkymą, sustiprins praktinį profesinį mokymą SPMC Šiaulių profesinio rengimo centre, padidins praktinio profesinio mokymo prieinamumą, sudarys sąlygas pasiūlyti jaunimui ir suaugusiems kokybiško mokymosi galimybes su mobilumo galimybe užbaigti praktinį mokymą aukšto technologinio lygio SPMC, užtikrins mokymosi visą gyvenimą galimybę.

Su paraiška pateikiama informacija, reikalinga projekto atitikčiai projektų atrankos kriterijams įvertinti (paraiškos 7 priedas).


Viešoji įstaiga Vilniaus universiteto ligoninės Santariškių klinikos

Norint pagerinti Vaikų ligoninės, VšĮ Vilniaus universiteto ligoninės Santariškių klinikų filialo, Vaiko raidos centro (toliau - VRC) teikiamų paslaugų kokybę ir prieinamumą, inicijuojamas projektas "Vaikų ligoninės, VšĮ Vilniaus universiteto ligoninės Santariškių klinikų filialo, Vaiko raidos centro infrastruktūros atnaujinimas". Projekto įgyvendinimo metu bus pastatytas naujas VRC paslaugų teikimui pritaikytas pastatas (kartu su visomis inžinerinėmis komunikacijomis ir gerbūvio įrengimu) adresu Santariškių g. 7, Vilnius.VRC perkėlus į naujas patalpas, bus sudarytos sąlygos Lietuvos vaikams ir paaugliams gauti kokybiškas ir  savalaikes centre teikiamas paslaugas, padidės paslaugų prieinamumas, sumažės eilės paslaugoms gauti.Projekto naudą pajus vaikai (nuo gimimo iki 18 m.), kurie kreipsis į VRC norėdami gauti aukščiausio lygio psichikos sveikatos priežiūros paslaugas, taip pat pacientus slaugantys tėvai ar globėjai, VRC dirbantis personalas.


Vilniaus dailės akademijos Dizaino inovacijų centro veiklos plėtra

Projekto tikslas – skatinti VDA Dizaino inovacijų centro veiklą, siekiant aktyvesnio mokslo ir verslo bendradarbiavimo, tokiu būdu ženkliai padidinant sutarčių su ūkio subjektais vertę. Šiuo metu nepakankamas VDA MTEP rezultatų komercinimas, nes Dizaino inovacijų centrui trūksta išteklių, yra poreikis didinti kompetenciją. Projekto metu bus sukurtos 6 naujos darbo vietos – 3 Vilniuje ir po vieną Kaune, Klaipėdoje ir Telšiuose. Nupirkti darbui reikalingi baldai ir įranga. Vystomas bendradarbiavimas su esamais partneriais ir naujų tarptautinių partnerių paieška. Bus parengta žinių ir technologijų perdavimo ir intelektinės nuosavybės apsaugos strategija, komunikacijos strategija, standartizuoti ir įdiegti MTEP rezultatų komercinimo procesai, vykdoma aktyvi MTEP rezultatų komercinimo veiklos sklaida ir kitos būtinos veiklos. Tikimasi, kad po projekto darbuotojai atpažins potencialą turinčias MTEP rezultatų idėjas ir sėkmingai jas komercializuos.

Klaipėdos miesto,Kauno miesto,Telšių raj.


Pirminės asmens sveikatos priežiūros veiklos efektyvumo didinimas Panevėžio mieste

Viešoji įstaiga PANEVĖŽIO MIESTO POLIKLINIKA

Nudėvėta pirminės asmens sveikatos priežiūros paslaugas teikiančių specialistų (odontologų, šeimos gydytojų bei kitų pirminio lygio specialistų) naudojama įranga, baldai, kompiuterinė technika, nepritaikyta fizinė asmens sveikatos priežiūros įstaigos infrastruktūra neįgaliesiems (aptrupėjęs ir reikalavimų neatitinkantis pandusas, nepritaikyti sanitariniai mazgai), kai kurios šiuolaikinės įrangos trūkumas, nudėvėtos patalpos, nesudaro galimybių efektyviam sveikatos priežiūros paslaugų teikimui, ypač pažeidžiamiausioms gyventojų grupėms (vaikams, neįgaliesiems, vyresnio amžiaus asmenims). Projekto tikslas - pagerinti VšĮ Panevėžio miesto poliklinikos teikiamų pirminės asmens sveikatos priežiūros paslaugų kokybę ir prieinamumą tikslinėms gyventojų grupėms. Įgyvendinant projektą numatoma atlikti poliklinikos patalpų, labiausiai prisidedančių prie paslaugų kokybės ir/ar prieinamumo gerinimo pacientams, remontą, suremontuoti esamą pandusą, taip pat įsigyti reikalingą įrangą, skirtą pirminės asmens sveikatos (šeimos medicinos ir odontologinės) priežiūros paslaugų teikimui.
Įsigyta medicinos ir kita įranga bei suremontuotos patalpos sudarys sąlygas sveikatos priežiūros specialistams efektyviau vykdyti įvairių ligų rizikos veiksnių nustatymą, padės užtikrinti savalaikį ligų diagnozavimą, taip pat tikimasi, jog pritaikyta poliklinikos infrastruktūra neįgaliesiems padidins fizinį paslaugų prieinamumą. Preliminariai planuojama, jog projekto naudą pajus apie 19 tūkst. prie poliklinikos prisirašiusių tikslinės grupės pacientų.

Projekte nėra numatyta jokių apribojimų, kurie gali turėti neigiamą poveikį  moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Atliekant patalpų remontą bus įgyvendinta STR 2.03.01:2001 ,,Statiniai ir teritorijos. Reikalavimai žmonių su negalia reikmėms“ IX skyriaus „Sanitarinės patalpos“ 107 punkte nurodyta priemonė.


Paslaugų ir asmenų aptarnavimo kokybės gerinimas Elektrėnų savivaldybėje

Pagrindinė problema, kuriai spręsti  skirtas šis projektas, yra nepakankamai kokybiškas klientų aptarnavimas  teikiant paslaugos socialinėje srityje ir seniūnijose. Tikimasi, kad įgyvendinant projektą bus padidintas visuomenės pasitenkinimas Elektrėnų savivaldybės administracijos ir Elektrėnų socialinių paslaugų centro teikiamomis administracinėmis ir viešosiomis paslaugomis bei asmenų aptarnavimu.
Projekto metu planuojama įgyventinti šias veiklas :
1. Elektrėnų savivaldybės administracijos ir Elektrėnų socialinių paslaugų centro veiklos organizavimo procedūrų, susijusių su paslaugų teikimu ir (ar) asmenų aptarnavimu, kūrimas, tobulinimas ir diegimas.
2. Darbuotojų kompetencijų, reikalingų gerinti paslaugų ir (ar) asmenų aptarnavimo kokybę, stiprinimas.
Įgyvendinant numatytas veiklas projekto metu bus atliekami šie veiksmai:
- parengtos rekomendacijos dėl klientų aptarnavimo proceso tobulinimo ir optimizavimo socialinių paslaugų teikimo srityje;
- parengtos rekomendacijos dėl klientų aptarnavimo proceso tobulinimo ir optimizavimo Elektrėnų socialinių paslaugų centre;
- parengtos rekomendacijos dėl nutolusių padalinių (seniūnijų) prašymų pateikimo proceso tobulinimo;
- suorganizuoti mokymai klientų aptarnavimo temomis;
- vizitas į II Europos, NVS ir Artimųjų rytų ir  vidurio rytų šalių grupės šalį  kurio metu bus dalijamasi gerąja patirtimi.

Įgyvendinus veiklas tikimasi, kad Elektrėnų socialinių paslaugų centre, Elektrėnų savivaldybės adminsitracijoje ir seniūnijose bus pagerinta teikiamų paslaugų kokybė ir klientų aptarnavimo procesas. Siekiant įvertinti projekto rezultatus, bus atliktas pakartotinis vartotojų patenkinimo teikiamomis paslaugomis tyrimas, kurio rezultatai atspindės įvykusius pokyčius Elektrėnų savivaldybėje.

Projektas prisidės prie darnaus vystymosi, nes projekto metu yra derinami ekonominiai, socialiniai ir aplinkos aspektai, t.y. numatytas dalijimosi gerąja patirtimi vizitas, kurio metu bus siekiama pasikeisti žiniomis (ekonominis aspektas), siekiant sumažinti kuro ir laiko išlaidas projekto metu tobulinamas dokumentų valdymo procesas (aplinkosauginis aspektas), gerinamas socialinių paslaugų teikimo procesas savivaldybėje (socialinis aspektas).

Projekte nėra numatytų apribojimų, kurie turėtų neigiamą poveikį vyrų ir moterų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekto veiklos ir rezultatai bus prieinami visiems tikslinės grupės atstovams, turintiems skirtingų poreikių (judėjimo, klausos ar kitą negalią turintiems asmenims ir pan.).


Viešoji įstaiga Daugų technologijos ir verslo mokykla

Dėl augančių reikalavimų kvalifikacijoms ir specialiesiems gebėjimams, pagrindinis ir vidurinis išsilavinimas įsigalėjo kaip minimalus pasiekimų lygis visiems Europos piliečiams. Žmonės, nebaigę bendrojo ugdymo programos, neturintys kvalifikacijos stokoja pagrindinių įgūdžių ir rizikuoja susidurti su rimtomis nuolatinėmis problemomis darbo rinkoje. Anksti palikusieji švietimo sistemą tampa kliūtis šalies ekonominiam augimui ir stabdo gyventojų užimtumo lygio kilimą. Tai trukdo augti darbuotojų produktyvumui ir kompetentingumui, aštrina skurdą ir socialinę atskirtį.
Projekto tikslas - sudaryti galimybę suaugusiesiems, nebaigusiems bendrojo ugdymo programos, ją baigti, įgyjant pagrindinį ir vidurinį išsilavinimą atskirai arba kartu su profesine kvalifikacija. Planuojama, kad projekto eigoje bus vykdomas suaugusiųjų mokymas pagal suaugusiųjų pagrindinio ugdymo programos antrąją dalį dešimtoje klasėje kartu su profesinio mokymo programa (16 asmenų), pagal suaugusiųjų vidurinio ugdymo programą dvyliktoje klasėje kartu su profesinio mokymo programa (20 asmenų) ir mokymas pagal vidurinio ugdymo programą 11-12 klasėse (20 asmenų). Mokiniai galės rinktis vieną iš jo interesus labiau atitinkantį mokymosi būdą: nuotolinį arba neakivaizdinį.

Mokytis bus vienodai sudaryta galimybė tiek moterims, tiek vyrams, nepriklausomai nuo jų socialinės padėties.


Šalčininkų rajono kultūros paveldo objekto Jašiūnų dvaro sodybos rūmų restauravimas. III etapas

Šalčininkų rajono savivaldybės administracija jau yra įgyvendinusi projekto I ir II etapus, kurių metu atlikti rūmų tvarkomieji statybos darbai, rekonstruojamas pastatas, sutvarkyti elektros, inžineriniai tinklai, rekonstruotos rūmų vidaus patalpos. Esama infrastruktūros būklė neleidžia pilnai atskleisti kultūros paveldo vertingųjų savybių, pilna apimti organizuoti kultūrinių renginių. Tęsiant pradėtus Jašiūnų dvaro sodybos rūmų rekonstrukcijos ir pritaikymo turizmo reikmėms darbus, reikia atlikti baigiamuosius krosnių, lipdinių, auksavimo, tapybos ir kitų elementų tvarkybos (konservavimo ir restauravimo) darbus, bei įsigyti reikiamus baldus. Planuojama, kad įgyvendinus projektą bus išsaugotos ir atskleistos vertingosios kultūros paveldo objekto savybės, užtikrinamas kultūros renginių prieinamumas ir įvairovė, kas leis pritraukti papildomi lankytojų srautus ir skatinti visuomenės domėjimąsi kultūros paveldu.

Projektas taip pat prisidės prie darnaus vystymosi principų įgyvendinimo. Ekonominiu požiūriu padidinus kultūrinių renginių skaičių bus prisidedama prie šalies BVP augimo. Atlikus visas projekto veiklas padidės renginių ir jų lankytojų skaičius. Socialinei sričiai teigiamas poveikis bus sukuriamas kultūrinio išsilavinimo, kultūros paveldo pažinimo skatinimo srityje. Kultūros paslaugų vartotojų poreikiai bus tenkinami atnaujintose, tačiau kultūrinio paveldo savitumą išsaugančiose ir jo vertingumą pabrėžiančiose erdvėse. Šiuolaikinių technologijų, moderniai visuomenei pritaikytų renginių sąsaja su kultūros paveldu skatins domėjimąsi istorija, lavins kultūrinį supratimą. Aplinkosauginiu požiūriu – visos projekto veiklos bus vykdomos laikantis aplinkosauginių reikalavimų - bus naudojamos medžiagos ir priemonės tausojančios gamtą (statybinės medžiagos), išteklius (apšvietimas, įranga), bei nedarančios neigiamo poveikio žmonių sveikatai. Rangovai bus atsakingi už tinkamą paveldo tvarkybos darbų metu susidarančių atliekų šalinimą, kad nebūtų daromas neigiamas poveikis aplinkai. Prie darnaus vystymosi principų įgyvendinimo bus prisidedama atliekant visas projekto veiklas - kultūros paveldo tvarkybos bei reikiamų baldų įsigijimo. Įveiklinus kultūros paveldo objektą padidės kultūros renginių skaičius, pagerės jų kokybė. Projektas turės teigiamą įtaką darnaus vystymosi principų įgyvendinimui tiek ekonominiu, tiek socialiniu, tiek aplinkosauginiu požiūriu.
Dvaro rūmų patalpos bus pritaikytos laisvai jomis naudotis asmenims su negalia. Infrastruktūrą pritaikius neįgaliųjų poreikiams ir taip didinant šios grupės integraciją į visuomenę bus prisidedama prie Lietuvos pažangos strategijos įgyvendinimo.


Plungės rajono savivaldybės administracija siekia įgyvendinti projektą  „Aktyvaus poilsio ir pramogų zonos sukūrimas Plungės m. M. Oginskio dvaro teritorijoje, prie autobusų stoties“.  Projektas įgyvendinamas Plungės m. M.Oginskio dvaro teritorijoje vietoje šiuo metu esančio stadiono įrengiant patrauklią gyventojams ir atvykstantiems asmenims aktyvaus poilsio ir pramogų zoną. Projekto tikslas  - sudaryti palankias sąlygas paslaugų sektoriui, prisidėti prie gyvenimo kokybės ir aplinkos gerinimo. Projekto įgyvendinimo metu Plungės M. Oginskio dvaro sodybos teritorijoje ir jos prieigose numatoma sukurti aktyvaus poilsio ir pramogų įvairaus amžiaus asmenims zoną. Numatomos įgyvendinti pagrindinės veiklos: aikštelių su lauko treniruokliais įrengimas; paplūdimio tinklinio aikštelių įrengimas; poilsio zonos įvairaus amžiaus asmenims, nuo vaikų žaidimų aikštelės vaikams iki teritorijos senjorams su šachmatų ir kt. žaidimams skirtais suolais įrengimas tvenkinio pakrantės zonoje; teritorijos, želdynų sutvarkymas, pėsčiųjų-dviračių takų įrengimas; infrastruktūros bendruomenės komunikacijai įrengimas (informaciniai stendai, suoliukai, pavėsinės ir pan.); automobilių stovėjimo aikštelės įrengimas; apšvietimo, vaizdo kamerų įrengimas ir kt.

Projekto investicijos nukreiptos į socialinės įtraukties didinimą, t. y. projektu atnaujinama viešoji infrastruktūra pritaikoma socialiai pažeidžiamiems asmenims, t. y. asmenims, kurie yra jautresni socialiniams ir ekonominiams iššūkiams ir rizikoms bei turi mažiau resursų su jais sėkmingai susidoroti – neįgaliesiems, vienišoms mamoms, priešpensinio ir pensinio amžiaus žmonėms, kvalifikacijos neturintiems jaunuoliams, tautinių mažumų atstovams ir pan. Projekto įgyvendinimo metu sudaromo sąlygos sukurta infrastruktūra naudotis visiems asmenims, paslaugos gavėjai nėra apmokestinami, patekimas į teritoriją yra pritaikomas neįgaliesiems bei mamoms su mažais vaikais. San. mazgai pritaikomi neįgaliesiems. Rekonstruojamo stadiono teritorija bus pritaikyta žmonėms su negalia. Visi takai projektuojami su norminiais nuolydžiais. Žmonėms su fizine negalia skirtas atskiras sanitarinis mazgas suprojektuotas 1 aukšte, su atskiru įėjimu tiesiogiai iš lauko. Specialios ŽFN skirtos žiūrovinės vietos tribūnoje – 1 eilėje. Šios vietos įrengiamos su apsauginiais skėčiais (apsaugai nuo saulės , kritulių ir vėjo). Į požeminį aukštą žmonės su fizine negalia patenka naudodamiesi vienoje iš laiptinių suprojektuotu atlenkiamu keltuvu. Visos durys statinyje projektuojamos ne siauresnės, negu reikia įvažiuoti neįgaliojo vežimėliui. Durų slenksčiai – ne aukštesni negu 20 mm.
Projekto įgyvendinimo teritorijai reikalavimai dėl poveikio aplinkai vertinimo netaikomi. Projekto įgyvendinimo teritorija nėra priskiriama Natura 2000 teritorijoms.


Lietuvos automobilių kelių direkcija prie Susisiekimo ministerijos

Projektas „Valstybinės reikšmės krašto kelių rekonstrukcija. I etapas“ apima šių kelių ruožų rekonstrukcijas:• Kelias Nr. 136 Vinčai–Pilviškiai–Vilkaviškis 16,660-17,575km.• Kelias Nr. 136 Vinčai–Pilviškiai–Vilkaviškis 17,865-30,300 km.• Kelias Nr. 140 Kaunas–Zapyškis–Šakiai 10,200-16,700 km.• Kelias Nr. 115 Ukmergė–Molėtai 2,430-12,850 km.• Kelias Nr. 115 Ukmergė–Molėtai 12,850-19,100 km.• Kelias Nr. 131 Alytus–-Simnas–Kalvarija 29,750-35,780 km.• Kelias Nr. 131 Alytus–Simnas–Kalvarija 41,800-44,800 km. Įgyvendinus projektą būtų užtikrintos saugios eismo sąlygos, atitinkančios transporto srautų dydžius, kelių kategorijai keliamus reikalavimus bei nustatytus tarptautinius standartus. Projekto įgyvendinimas pagerins krašto kelių tinklo infrastruktūrą Lietuvos teritorijoje bei sukels šį ilgalaikį poveikį: bus sudarytos palankios sąlygos tranzitiniam bei vietiniam eismui, sumažės eismo įvykių skaičius, sumažės automobilių sugaištamas laikas, pagerės saugaus eismo sąlygos, sumažės išlaidos kelio priežiūrai ir remontui. Projekto įgyvendinimas prisidės prie patrauklios ir saugios aplinkos kūrimo, turės teigiamos įtakos Lietuvos ekonominiam vystymuisi.

Projektas atitinka ES ir nacionalinius darnaus vystymosi principą – pagrindinių ūkio šakų poveikio aplinkai ir žmonių sveikatai mažinimas. Projekto įgyvendinimas prisidės prie šių nacionalinių darnaus vystymosi tikslų ir uždavinių: 1) Tvaraus transporto vystymas: padidinamas eismo saugumas, gerinamos eismo sąlygos, diegiamos aplinkosaugos priemonės. 2) Aplinkos kokybės gerinimas: sumažinamas triukšmo lygis, tarša. 3) Visuomenės sveikatos apsauga: sumažinamas aplinkos veiksnių neigiamas poveikis sveikatai, mažinamas mirtingumas dėl nelaimingų atsitikimų (eismo įvykių). Projekte išlaikyti aplinkosauginiai reikalavimai, jo įgyvendinimas neturės neigiamos įtakos socialinėje, ekonominėje ir teritorijų vystymo srityse. Aplinkos apsaugos agentūra raštuose informavo LAKD, kad projekte numatytoms ūkinėms veikloms PAV neprivalomas.

Sudarytos vienodos dalyvavimo projekte ir naudojimosi projekto rezultatais galimybės vyrams ir moterims bei bet kokios rasės ar etninės kilmės, religijos ar tikėjimo, amžiaus, negalios, seksualinės orientacijos atstovams.

Kauno raj.,Ukmergės raj.,Alytaus raj.,Marijampolės,Lazdijų raj.


Naujo tilto su pakeliamu mechanizmu per Danę statyba ir prieigų sutvarkymas

Klaipėdos miesto savivaldybės administracija

Siekiant pagerinti miesto infrastruktūrą ir paspartinti šalia esančių teritorijų konversiją bus statomas  pakeliamas keturių eismo juostų tiltas per Danės upę, su pėsčiųjų taku abiejose pusėse ir dviračių taku vienoje pusėje, įrengtas tilto apšvietimas. Taip pat bus sutvarkytos pastatyto tilto prieigos: šalia tilto abipus Danės upės numatoma rekonstruoti  dalis Danės upės krantinės, abiejose Danės upės krantinių pusėse numatoma įrengti dviračių ir pėsčiųjų takus, įrengti mažosios architektūros elementus ir apšvietimą, sutvarkyti teritoriją (apsodinti veja, medžiais ir krūmais). Taip pat bus tvarkoma lietaus nuotekų tinklų sistema: įrengiami lietaus nuotekų tinklai, skirti lietaus vandens nuo tilto pakloto ir vandens iš mechanizmų patalpų surinkimui bei nuvedimui su pirminiu vandens valymu nuo teršalų.

Projektu bus prisidedama prie darnaus vystymosi principo įgyvendinimo - vykdant apleistų teritorijų regeneravimą bus sutvarkyta apleista teritorija pastatant naują keturių eismo juostų tiltą (įrengiant pėsčiųjų ir dviračių takus, apšvietimą) ir sutvarkius tilto prieigas (rekonstruojant dalį krantinės, įrengiant apšvietimą, pėsčiųjų ir dviračių takus, mažosios architektūros elementus, atnaujinant esamus ir įrengiant naujus žaliuosius plotus).


Telšių rajono savivaldybės administracija

Siekiant suteikti Telšių rajono šeimoms ir jose augantiems vaikams kompleksiškai teikiamas paslaugas Telšių rajone bus vykdomas projektas "Kompleksiškai teikiamų paslaugų šeimai organizavimas ir teikimas Telšių rajono savivaldybėje". Planuojama, kad šio projekto veiklos bus suteiktos mažiausiai 450 Telšių rajono gyventojų. Bus vykdomos šios veiklos:
1. Pozityvios tėvystės mokymai jaunoms šeimoms ar poroms, planuojančioms kurti šeimas, besilaukiančioms ir kūdikius auginančioms šeimoms, tėvams, auginantiems vaikus. Bus organizuojami mokymai, seminarai, individualūs ir grupiniai užsiėmimai, refleksijos pagal poreikį siekiant padėti šeimoms kurti ir išlaikyti darnų santykį, padėti rasti atsakymus į probleminius / kūno pokyčių (esant nėštumo, žindymo laikotarpiui) klausimus, ugdyti pozityvų mastymą, skatinti pozityvių auklėjimo metodų taikymą šeimose.
2. Psichosocialinė pagalba bus organizuojama asmenims (šeimoms), patyrusiems krizę, išgyvenantiems netektis, atsidūrusiems įvairiose sudėtingose situacijose. Pagalba bus teikiama individualiai ir grupėse pagal poreikį, asmenų grupes, amžių.
3. Mediacijos paslaugos bus skiriamos alternatyvaus šeimos narių ginčo sprendimo būdui parinkti, siekiant taikiai išspręsti ginčą, tarpusavio konfliktus. Paslauga bus teikiama neteisminiam civilinių ginčų taikinamajam tarpininkavimui.
4. Šeimos įgūdžių ugdymo ir sociokultūrinės paslaugos organizuojamos siekiant stiprinti ir ugdyti įgūdžius, reikalingus kasdieniniame šeimos gyvenime, skatinant kartu spręsti šeimos problemas tariantis ir bendraujant, skatinant ir mokant stiprinti tarpusavio ryšius, kuo daugiau laiko skiriant bendravimui su vaikais ir kitais šeimos nariais, organizuojant šeimos įvairesnį laisvalaikį.
5. Vaikų priežiūros paslaugos bus teikiamos siekiant sėkmingai derinti šeimos ir darbo įsipareigojimus.
Paslaugų šeimai teikimo koordinavimo veiklą "vieno langelio" principu vykdys Telšių socialinių paslaugų centro padalinys – Telšių bendruomeniniai šeimos namai.

Visos projekto metu teikiamos paslaugos  prisdės prie darnaus vystymosi įgyvendinimo - leis mažinti  neigiamą poveikį aplinkai, skurdą  ir socialinę atskirtį bei socialinius ir ekonominius skirtumus regiono viduje.
Remiantis Europos Komisijos atliktų poveikio darniajam vystymuisi vertinimų ir studijų patirtimi,  projekto veiklos pritaikytos gamtos, žmogiškojo ir socialinio kapitalo teorijoms ir jų įgyvendinimo metodams.

Projektas prisidės prie moterų ir vyrų lygybės principo įgyvendinimo ir nediskriminavimo dėl lyties, rasės, kalbos, kilmės, socialinės padėties, tikėjimo ar įsitikinimų, t.y. projekto veiklos bus prieinamos visiems dalyviams turintiesm skirtingų poreikių. Judėjimo negalią turintiems asmenims patalpos bus pritaikytos, kad būtų lengva pasiekti, vykdant projekto veiklas projekto medžiaga esant reikalui turi būti išversta į gestų kalbą.


Varėnos rajono savivaldybės administracija

Projekto „Kultūros įstaigų infrastruktūros modernizavimas Varėnos mieste“ metu siekiant padidinti lankytojų skaičių bibliotekoje planuojama atnaujinti prieš 13 metų renovuoto Varėnos rajono savivaldybės viešosios bibliotekos pastato vidaus patalpas (paprastasis remontas), aprūpinti veiklai būtinais baldais bei įranga. Projekto metu Varėnos kultūros centras bus aprūpintas mobilia apšvietimo, garso ir kita įranga bei baldais, kas leis padidinti renginių skaičių perkeliant juos į lauką ir taip pritraukiant daugiau žiūrovų. Moderni scenos ir kita įranga leis pritraukti daugiau profesionalaus meno renginių, padidinti mėgėjų meno kolektyvų skaičių.
Tikimasi, kad modernizuota, šiuolaikinės visuomenės poreikius atitinkanti kultūros infrastruktūra prisidės prie aukštesnės kokybės kultūros paslaugų sukūrimo, skatins papildomus lankytojų (apsilankymų) srautus, taip didindama Varėnos miesto patrauklumą investicijoms ir verslo plėtrai.

Projekte planuojami paprastojo remonto darbai, kurių metu numatyta įgyvendinti statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms“ 7 skyriuje „Negyvenamieji pastatai“ 62 punkte nurodyta priemonė - žmonėms su negalia pritaikyti įėjimai į pastatus, judėjimo trasos, patalpos ir įrenginiai, vietos patalpose ir nuorodos į jas bus pažymėtus tarptautiniu ŽN ženklu.


Panevėžio prekybos, pramonės ir amatų rūmai

Siekiant tobulinti įmonių ir organizacijų pardavimo specialistų sektorines kompetencijas bei gerinti pardavimų efektyvumą parengtas projektas ,,Praktinių pardavimo įgūdžių tobulinimas". Projekto veiklos - pardavimo specialistų sektorinių kompetencijų tobulinimo mokymai - prisidės prie darbuotojų kvalifikacijos atitikties darbo rinkos poreikiams didinimo, įmonių veiklos efektyvumo augimo, profesinio mobilumo skatinimo.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui. Projekte dalyvauja mažų ir labai mažų įmonių, kurios išreiškė norą dalyvauti, darbuotojai. Visos įmonės turės tas pačias galimybes gauti vienodas mokymo paslaugas ir tuo būdu darniai vystytis.

Anykščių raj.,Visagino miesto,Pasvalio raj.,Panevėžio raj.,Utenos raj.


Projekte „Šilumos perdavimo tinklo įrengimas sujungiant Rusnės katilinę su gyvenvietės centralizuoto šilumos tiekimo tinklais“, kurio vykdymas numatytas 2018–2020 m., numatoma įrengti naują šilumos perdavimo tinklą nuo Rusnės internatinės mokyklos iki Rusnės centralizuotai tiekiamos šilumos vartotojų. Rusnės miesteliui centralizuotai pagaminta šiluma šiuo metu tiekiama iš daugiau kaip 35 metus eksploatuojamos 2,4 MW galios Rusnės katilinės, neatitinkančios katilinėms keliamų reikalavimų. Pritariant Šilutės rajono savivaldybei, Bendrovė planuoja Rusnės miestelio centralizuotą šilumos gamybą perkelti į savivaldybės nuosavybėje esančią Rusnės internatinės mokyklos katilinę (Rusnės internatinės mokyklos katilinė yra atskirame tik tai katilinei skirtame pastate). Tam, kad būtų galima miesteliui šilumą tiekti iš Rusnės internatinės mokyklos katilinės (mokykla yra centralizuoto šilumos tiekimo zonoje ir bus prijungta prie centralizuoto šilumos perdavimo tinklo), Bendrovė šios investicijos metu planuoja nutiesti 400 m ilgio DN 125 mm šilumos trasą, kuri jungs katilinę su miestelio šilumos perdavimo tinklu.

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių energetikos tikslų ir jų uždavinių. Įgyvendinus projektą bus prisidėta prie Nacionalinėje darnaus vystymosi strategijoje numatyto ilgalaikio tikslo – užtikrinti patikimą ir diversifikuotą energijos išteklių tiekimą, padidinti energijos gamybos, skirstymo ir vartojimo efektyvumą ir ilgalaikio uždavinio –  didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose.


Virtustream LT, UAB yra vienas iš Virtustream įmonių grupės padalinių, kuris kuria ir vysto unikalios integruotos debesų kompiuterijos (angl. Cloud computing) valdymo platformos xStream bei kitų debesų kompiuterijos informacinių technologijų sprendimų programinę įrangą. Virtustream LT, UAB inicijuoja projektą "Moksliniai tyrimai skirti inovatyvių debesijos sprendimų kūrimui (3rdCLOUD)".
Projekto tikslas – padidinti įmonės inovacinį potencialą, vykdant mokslinius tyrimus ir kuriant inovatyvius produktus sumanios specializacijos srityje
Projektas atitinka Prioritetinės mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypties „Transportas, logistika ir informacinės ir ryšių technologijos“ prioritetą „Informacinių ir ryšių technologijų infrastruktūros, debesų kompiuterijos sprendimai ir paslaugos“ ir tiesiogiai prisideda prie šio prioriteto uždavinių įgyvendinimo.


Projektu „Telšių kultūros centro modernizavimas, pritaikant visuomenės poreikiams“ siekiama, kad Telšių kultūros centro lankytojai gautų tinkamas ir kokybiškas kultūrines paslaugas. Projekto įgyvendinimo metu bus sutvarkyta Telšių kultūros centro pastato infrastruktūra, ko pasekoje bus užtikrinama kultūros paslaugų įvairovė, kokybė ir prieinamumas. Kultūros centro tikslinė grupė būtų įvairiapusė visuomenė – vaikai, jaunimas, darbingo amžiaus gyventojai, senjorai, neįgalieji (turintys įvairią negalią), tiek Telšių rajono gyventojai, tiek kiti Lietuvos Respublikos piliečiai. Modernizavus Telšių kultūros centrą, kaip daugiafunkcinį inovatyvų kultūros centrą, pritaikytą kultūrinės veiklos, edukacinių programų, konferencijų vykdymui, iki 428 vietų lankytojams, bei pritaikant asmenims su negalia bei įsigijus modernios sceninės įrangos:- padidės/ padažnės įvairesnių renginių;- padidės įvairesnės tikslinės grupės lankytojų skaičius (kadangi įvairesnis bus repertuaras);- nebus diskriminuojami asmenys su negalia, padaugės šios tikslinės grupės lankytojų;- atsiras galimybė kultūrinių mainų vykdymo veiklai.Manoma, kad pagerinus kultūros paslaugų kokybę ir padidinus apimtis, lankytojų skaičius objekte padidės iki 70 proc., t. y. iki 77 428 val./m.


Projektu "Komunalinių atliekų naudojimo energijai gauti pajėgumų sukūrimas Vilniaus mieste" numatoma sukurti po apdorojimo likusių, perdirbti netinkamų ir energetinę vertę turinčių komunalinių atliekų naudojimo energijai gauti pajėgumus Vilniaus miesto savivaldybėje, įrengiant didelio efektyvumo kogeneracinę jėgainę, kurios pajėgumai siektų 160.000 tonų sudegintų atliekų per metus. Vilniaus komunalinių atliekų deginimo su energijos atgavimu įrenginys buvo planuojamas atsižvelgiant į nacionalinius ir ES strateginius tikslus, atliekų susidarymo ir tvarkymo prognozes bei ES Žiedinės ekonomikos gaires. Pagrindinė projekto veikla  – komunalinių atliekų didelio efektyvumo deginimo (naudojimo energijai gauti) įrenginio įdiegimas ir statyba. Vilniaus komunalinių atliekų deginimo įrenginys užtikrins Valstybinio atliekų tvarkymo plano 2 priedo „Valstybinio atliekų tvarkymo 2014–2020 metų plano įgyvendinimo priemonių planas“ 2.2.1 papunktyje nurodytą priemonę "Įrengti komunalinių atliekų naudojimo energijai gauti pajėgumus Vilniaus ir (ar) Kauno miestuose" ir už jos įgyvendinimą atsakingą vykdytoją - UAB Vilniaus kogeneracinė jėgainė. Projekto dėka bus sukurta vis dar trūkstama techninė atliekų tvarkymo sistemos grandis Vilniaus ir Utenos regionuose, t.y. bus įrengta infrastruktūra šiuose regionuose veikiančiuose komunalinių atliekų apdorojimo įrenginiuose susidarančioms tinkamoms deginti atliekoms panaudoti (energijai gauti). Atliekų deginimo įrenginys galės pagaminti apie 413 GWh/m šilumos energijos ir apie 158 GWh/m elektros energijos.  Projektas atitinka Veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.2 investicinio prioriteto 5.2.1 konkretų uždavinį „Sumažinti sąvartynuose šalinamų komunalinių atliekų kiekį“, kadangi tinkamas deginimui atliekas panaudojant energijai gauti Vilniaus atliekų deginimo įrenginyje mažės sąvartynuose šalinamų atliekų kiekis.

Lietuvos Respublikos Vyriausybė 2003 m. patvirtino nacionalinę darnaus vystymosi strategija įteisinana darnų vystymąsi  kaip pagrindinę ilgalaikę visuomenės vystymosi ideologiją. Strategijoje suformuluoti pagrindiniai su atliekų tvarkymo sektoriumi sietini ilgalaikiai uždaviniai, pvz., veiksmingai naudoti atliekų energetinius išteklius sukuriant likusių surūšiavus komunalines atliekas netinkamų perdirbti turinčių energetinę vertę komunalinių atliekų naudojimo energijai gauti pajėgumus, prie kurio tiesiogiai prisideda planuojamas įgyvendinti projektas. Vilniaus WtE įrenginys teiks po rūšiavimo likusių netinkamų perdirbti energinę vertę turinčių komunalinių atliekų (TDA) sudeginimo paslaugą ir gamins šilumos bei elektros energiją.
2015 m. buvo atliktas PAV (bendras WtE įrenginiui ir BIO įrenginiui), kuriame  buvo pateikti šie projekto aspektai:
 (1) Projekto vieta nepatenka į Europos ekologinio tinklo „Natura 2000“ ir nacionalines saugomas teritorijas, su jomis nesiriboja, todėl Vilniaus WtE įrenginys neturės reikšmingos įtakos „Natura 2000“ teritorijoms;
 (2) eksploatuojant Vilniaus kogeneracinę jėgainę Pramoninės taršos direktyvoje nustatytos į aplinkos orą išmetamų teršalų ribinės vertės nebūtų viršytos;
 (3) dėl Vilniaus WtE įrenginio nacionalinė ŠESD emisija galėtų mažėti maždaug 130 tūkst. t per metus (skaičiuojant CO2 ekvivalentu), tai sudarytų maždaug 10% viso nacionalinio atliekų sektoriuje pastaraisiais metais išmetamo ŠESD kiekio; Projektas atsižvelgia į klimato kaitos sąlygojamų pokyčių rizikos faktorius;
 (4) WtE įrenginys prisidėtų prie atliekų tvarkymo hierarchijos principų įgįgyvendinimo.

Projekto įgyvendinimo metu bus laikomąsi moterų ir vyrų lygybės bei nediskriminacijos dėl lyties, rasinės ar etninės kilmės, religijos  ar tikėjimo, negalios, amžiaus arba seksualinės orientacijos principo. Bus sudarytos vienodos dalyvavimo Projekte sąlygos bei Projekto naudojimosi rezultatais galimybės tiek moterims, tiek vyrams. Projekto administravimo komanda bus sudaryta taikant nediskriminavimo principus. Projekto komanda turi patirties įgyvendinant ES struktūrinių fondų finansuojamus projektus, todėl užtikrins projekto įgyvendinimą nepažeidžiant šio principo.


MTEP, susiję su rekombinantinių žmogaus karboanhidrazių penktųjų izoformų genų konstruktų tyrimais ir prototipų kūrimu

UAB „ThermoPharma Baltic“ yra specializuota biotechnologijų bendrovė, veikianti biomedicininių tyrimų, vaistų vystymo ir diagnostikos srityje.
Projekto metu planuojama atlikti taikomuosius mokslinius tyrimus, susijusius su karboanhidrazių penktųjų izoformų (CA VA ir VB) genų konstruktų tyrimais ir prototipų kūrimu. Siekiamas ES struktūrinių fondų finansavimas leis įgyvendinti projektą pilna apimtimi ir per planuojamą laiką.


Dinaminis eismo valdymas Via Baltica ir IXB koridoriuje

Valstybės įmonė Lietuvos automobilių kelių direkcija

Investicijų projekto įgyvendinimo tikslas yra pagerinti eismo sąlygas bei užtikrinti eismo saugą TEN-T tinklo keliuose, sukuriant dinaminio eismo valdymo sistemą Via Baltica ir IXB koridoriuje, kurio bus siekiama įgyvendinti šį uždavinį: įdiegti reikalingas technines, programines ir organizacines priemones TEN-T tinklo keliuose Via Baltica ir IXB koridoriuje bei sukurti ir įdiegti dinaminio eismo valdymo sistemą, kas leistų dinamiškai valdyti eismą, taip didinant eismo saugą, darant eismo sąlygas patogesnes eismo dalyviams ir gerinant kelių transporto informacinę infrastruktūrą Lietuvos teritorijoje. Įgyvendinant numatytą uždavinį bus vykdomas intelektinių transporto sistemų įdiegimas A1 ir A5 magistraliniuose keliuose.


Osteoporozės rizikos laipsnio nustatymo sistemos OSTA-R komercinimas

Projekto metu planuojama paruošti komercinimui individualios rizikos sirgti osteoporoze nustatymo sistemą OSTA-R ankstyviems patologiniams pokyčiams įvertinti. OSTA-R sistemoje bus diegiama matematinio modelio (licenzijuoto TRL6 lygio prototipo) IT versija ankstyvosioms su mineralų tankio pokyčiais susijusiomis patologinėmis sisteminėmis organizmo būsenomis įvertinti. Osteoporozės rizikos laipsnio nustatymas pirmiausia aktualus implantologams, kadangi implantavimas, žinant tikslią paciento diagnozę, yra palyginamo sėkmingumo, kaip ir implantuojant sveikam (osteoporoze nesergančiam) pacientui. Pasaulinės implantų rinkos augimo tendencijos (2020 m. statistikos duomenimis, statista.com) yra nuo 72 mlrd. JAV dolerių 2016 m. iki 107 mlrd. JAV dolerių 2023 metais. Šiuo metu siektinas implantacijos sėkmės procentas yra apie 98 procentus (finansiškai išreikšti 2 procentai rinkos 2016 m. kainomis būtų apie 1,4 mlrd. JAV dolerių, 2023 m. kainomis - apie 2,1 mlrd. JAV dolerių), ir pacientai skatinami perspėti implantologą apie galimus rizikos veiksnius, galinčius įtakoti gydymo plano sudarymą. Pirmuoju tokios rizikos veiksnių įvardijamas mažas kaulinio audinio tankis, o OSTA-R sistema yra skirta ankstyviesiems pokyčiams nustatyti pagal antrą kartą panaudojamus tyrimų duomenis (nedidinant radiologinės apšvitos bei taupant pacientų laiką bei pinigus).


Projekto tikslas - Kompleksinės paslaugas šeimai  siekiant ją įgalinti įveikti iškilusius sunkumus. Projektą „Kompleksinės paslaugos kiekvienai Rietavo savivaldybės šeimai“ įgyvendins NVO Pelaičių bendruomenė. Projekto vykdytojas kurs bendruomeninius šeimos namus, kuriuose pozityvios tėvystės mokymus, psichologinę pagalbą, įgūdžių ugdymo ir sociokultūrines paslaugas, vaikų priežiūrą, nėščiųjų mokymo ir pavėžėjimo paslaugas gaus kiekviena Savivaldybės šeima, kuriai to reikės. Projekto įgyvendinimo metu planuojama, kad paslaugas gaus 84 šeimos. Siekiant tenkinti paslaugų gavėjų poreikius numatyta: pozityvios tėvystės mokymai, psichologinė pagalba - individualios ir grupinės konsultacijos, socialinių įgūdžių ugdymas ir palaikymas, sociakultūrinės paslaugos, vaikų priežiūra projekto dalyviams, paramos grupė nėsčiosioms ir projekto dalyviams pavežėjimo paslauga pagal poreikį. Projekto viešinimui numatyta plakatai, lankstinukai, straipsniai vietinėje spaudoje, internetiniuose puslapiuose, socialiniuose tinkluose ir reklaminė iškaba.

Projekte nenumatyti veiksmai, kurie turėtų neigiamą poveikį įgyvendinant darnaus vystymosi principą.

Projekto įgyvendinimo metu neplanuojami jokie apribojimai, kurie turėtų poveikį įgyvendinant moterų ir vyrų lygybės nediskriminavimo principus. Paslaugos bus teikiamos visiems Savivaldybės gyventojams pagal poreikį.


Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra

Biržų rajono savivaldybės administracija

Ilgalaikis Biržų, Kupiškio, Pasvalio ir Rokiškio rajonų savivaldybių tikslas - išplėsti ir pakelti į aukštesnį informatyvumo lygmenį šių savivaldybių teritorijose esančių turizmo trasų ir turizmo maršrutų informacinę infrastruktūrą. Siekiant padidinti visuomenės kultūrinio paveldo žinomumą, sudaryti sąlygas lengvam ir tikslingam informacijos apie lankytinas vietas prieinamumui, skatinti pridėtinės vertės kūrimą vietos verslininkams, bus investuojama į naujus ženklinimo infrastruktūros objektus. Įgyvendinus projektą Biržų, Kupiškio, Pasvalio ir Rokiškio rajonų savivaldybių teritorijose esančios lankytinos vietos pritrauks didesnį srautą Lietuvos gyventojų bei turistų iš užsienio. Tokiu būdu skatinami keliauti suinteresuoti asmenys detaliau susipažintų su vietine kultūra bei ženkliai (teigiamai) įtakotų vietos verslininkų apyvartą.

Projekto vykdymas teigiamai įtakos ekonomikos bei teritorijų vystymo srities rodiklius: atsižvelgiant į tai, kad turizmo trasos ir turizmo maršrutai vystomi Panevėžio rajone (Biržų, Pasvalio, Rokiškio ir Kupiškio rajonuose), projektu bus skatinamas šių regionų vystymasis.

Tiek vyrams, tiek moterims, esamiems ir būsimiems Biržų rajono savivaldybės administracijos darbuotojams, nepriklausomai nuo rasės, tautybės, kalbos, kilmės, socialinės padėties, tikėjimo, įsitikinimo ar pažiūrų, amžiaus, negalios, lytinės orientacijos, etninės priklausomybės ar religijos principų, bus sudarytos lygios galimybės dalyvauti įgyvendinant projektą bei naudotis projekto rezultatais, dalyvauti prižiūrint naujai įrengtus ženklinimo infrastruktūros objektus.

Kupiškio raj.,Rokiškio raj.,Pasvalio raj.


Vaikų ir jaunimo neformalaus ugdymosi galimybių plėtra Anykščių kūno kultūros ir sporto centrui priklausančiose A. Vienuolio progimnazijos patalpose

Anykščių rajono savivaldybės administracija

Šio projekto metu, modernizuojant Anykščių kūno kultūros ir sporto centrui priklausančias A. Vienuolio progimnazijos patalpas ir ugdymo priemones, bus kuriamos patrauklios mokymosi erdvės kokybiškam neformaliam ugdymui. Pagrindinė problema, kuriai spręsti inicijuotas projektas, yra neformalaus ugdymo paslaugų kokybės trūkumas Anykščių kūno kultūros ir sporto centre.  Problemą lemia geros būklės ir higienos normas atitinkančios neformalaus ugdymo infrastruktūros trūkumas. Nepakankamai tinkamos sąlygos mažina neformaliojo ugdymo patrauklumą ir yra pagrindinė priežastis, neleidžianti kilti susidomėjimui neformaliuoju ugdymu ir jo prestižui, o kartu ir neformaliojo ugdymo užsiėmimus lankančių mokinių skaičiui.

Projekte nėra numatomi veiksniai, kurie turėtų neigiamą poveikį aplinkosaugos srityje. Vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, poveikio aplinkai vertinimas projektui nebūtinas. Planuojama ūkinė veikla nėra susijusi su įsteigtomis ar potencialiomis „Natura 2000“ teritorijomis ar artima tokių teritorijų aplinka. Projekto veiklos neturi apribojimų, darančių neigiamą įtaką socialinėje, ekonomikos ir teritorijų vystymo srityje.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekte numatomas aktyvus prisidėjimas prie universalaus dizaino principo įgyvendinimo ir bus įgyvendinami šie reikalavimai:
Patalpa turi būti apšviesta tolygiai, kad nekristų šešėliai;
Turi būti sudaryta galimybė reguliuoti / kontroliuoti patalpos apšvietimo lygį (t. y. įrengiami būvio, šviesos davikliai arba jungikliai atskiroms šviestuvų grupėms);
Pastatuose turi būti įrengti išėjimus žymintys ženklai, atitinkantys Statybos techninių reikalavimų reglamento STR 2.01.01 (2):1999 „Esminiai statinio reikalavimai. Gaisrinė sauga“, patvirtinto Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl reglamento str 2.01.01(2):1999 „Esminiai statinio reikalavimai. Gaisrinė sauga“ patvirtinimo“, 52.2 papunkčio reikalavimus ir tualetus žymintys ženklai, atitinkantys Statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtinto  Lietuvos Respublikos aplinkos ministro 2001 m. birželio 14 d. įsakymu Nr. 317 „Dėl str 2.03.01:2001 "Statiniai ir teritorijos. Reikalavimai žmonių su negalia reikmėms" patvirtinimo”, 142, 143 punktų reikalavimus.


Technologinių ekoinovacijų diegimas UAB „VD PACK“

UAB „VD PACK“ nuo 2008 m. užsiima polietileninių prekių gamyba. Įmonė savo užsakovams siūlo platų pakavimo produkcijos asortimentą – nuo fasavimo maišelių iki polietileninių maišų su spauda. Įmonės produkcija naudojasi ir individualūs užsakovai, ir stambios įmonės.
Siekiant išlikti konkurencingiems rinkoje, gamybinės įmonės turi nuolat ieškoti naujų galimybių produktų diferenciacijai, siūlyti rinkai naujus arba iš esmės atnaujintus produktus, didinti savo darbo efektyvumą.
Atsižvelgdama į rinkos poreikį įmonė siekia išplėsti savo gaminamos produkcijos gamą ir į rinką pateikti naujus, ekologiškesnius produktus.
Projekto metu įmonėje planuojama įdiegti naują įrangą, kuri leis atnaujinti įmonės gamybinę bazę, siekiant sumažinti neigiamas klimato kaitos ir šiltnamio efekto pasekmes.
Įdiegus įrangą, įmonė galės savo klientams pasiūlyti platesnį pakuočių asortimentą, įskaitant pakuotes iš nekenksmingų aplinkai medžiagų.

Projektu prisidedama prie darnaus vystymosi principo įgyvendinimo - įdiegus technologines ekoinovacijas, produktams pagaminti būtų sunaudojama mažiau energijos, mažėtų sunaudojamų žaliavų kiekis.


Jūrinio STEAM APC infrastruktūros sukūrimas

Šalies strateginiuose dokumentuose atkreipiamas dėmesys į gamtos mokslų, technologijų, inžinerijos, matematikos mokslų ir kūrybiškumo ugdymo veiklų (toliau – STEAM mokslai) svarbą, siekiant skatinti inovacijų kultūros formavimąsi Lietuvoje. Jūrinio STEAM centro įkūrimas svariai prisidės prie šiuo metu susiklosčiusios šalies situacijos mokslo ir technologijų srityje gerinimo. Lietuva, Eurobarometro tyrimų duomenimis, užima vieną paskutiniųjų vietų ES pagal gyventojų domėjimąsi mokslu ir technologijomis bei pagal informuotumą apie šias sritis. Šalyje trūksta efektyvios ir paveikios informacijos, susijusios su mokslo ir technologijų raida bei pasiekimais, sklaidos. Valstybės lygmeniu svarbus STEAM centras jungtų mokslininkų, inžinierių, tyrėjų bendruomenę su plačiąja visuomene, suteikdamas patrauklią ir interaktyvią platformą vykdyti šalies ir pasaulio mokslo pasiekimų populiarinimą per jaunąją kartą. Naujai įkurta infrastruktūra ugdytų mokslo kultūrą Lietuvoje, visų pirma, būdama aktuali mokyklinio (formalus ir neformalus ugdymas) ir ikimokyklinio (neformalus ugdymas) amžiaus vaikams. Projekto tikslas: sukurtos infrastruktūros dėka skatinti moksleivių domėjimąsi STEAM mokslais, taip prisidedant prie aktyvesnio ir įvairesnio turimos bei naujai kuriamos MTEPI infrastruktūros panaudojimo. Projekto fiziniai rezultatai: siekiant didžiausio Projekto veiklų poveikio tikslinėms grupėms, tikslingiausia Projektą įgyvendinti Klaipėdos universiteto miestelyje, kur didžiausia mokslo koncentracija, t.y. Jūriniame slėnyje. Jūrinio STEAM centro įkūrimas, būtinų mokslui erdvių įrengimas su paruošta formalaus ir neformalaus ugdymo programa, praktinių užsiėmimų erdvių įrengimas su paruošta edukacine programa. Įgyvendinus Projektą ir atlikus visas numatytas veiklas, bus sudarytos sąlygos siekti aktyvesnio ir įvairesnio turimos bei naujai kuriamos MTEPI infrastruktūros panaudojimo.


Modernizuoti veikiančius palaikomojo gydymo, slaugos ir senelių globos namus Pagėgiuose

Projektu siekiama prisidėti prie socialinių paslaugų prieinamumo bendruomenėje gerinimo, regioninių skirtumų mažinimo, plėtojant socialinių paslaugų infrastruktūrą senyvo amžiaus asmenims Pagėgių savivaldybėje. Projekto įgyvendinimo metu bus atliekamas Pagėgių palaikomojo gydymo, slaugos ir senelių globos namų pastato, esančio Vilniaus g. 39, Pagėgiuose, paprastasis remontas. Atliekant paprastąjį remontą numatoma įrengti stogo šiltinimo sluoksnį iš mineralinės vatos, uždengiant dviem sluoksniais prilydomosios bituminės dangos, apšiltinti sienas įrengiant fasado apdailą iš plonasluoksnio dekoratyvinio tinko, sutvarkyti pagrindinio įėjimo stogelį ir kitus darbus. Įgyvendinus atitvarų rekonstravimo darbus būtų apsaugotos konstrukcijos nuo žalingo atmosferinio poveikio, padidinta pastato šiluminė varža. Įgyvendinus projektą ir atlikus paprastąjį pastato remontą, bus pagerintos darbo sąlygos įstaigos darbuotojams ir gyvenimo sąlygos įstaigos globotiniams. Taip pat bus prisidėta prie socialinių paslaugų prieinamumo Pagėgių savivaldybėje didinimo, socialinių paslaugų infrastruktūros gerinimo ir plėtros. Pagerinus palaikomojo gydymo slaugos ir senelių globos namų socialinių paslaugų infrastruktūrą, bus mažinamas atotrūkis tarp vietos ir kitų regionų savivaldybių, gerės tiek savivaldybės, tiek regiono įvaizdis ir teikiamų socialinių paslaugų kokybė.

Remontuojamame pastate pagrindinis įėjimas įrengtas laikantis universalaus dizaino principo:
- pagrindinis įėjimas į pastatą įrengtas taip, kad asmenims su  judėjimo techninės pagalbos priemonėmis nėra kliūčių patekti į pastato vidų;
- vidaus patalpos (judėti skirtos zonos, t. y. durys, slenksčiai, koridoriai ir bent vienas sanitarinis mazgas) pritaikytos asmenims su judėjimo techninės pagalbos priemonėmis.


UAB „Veiverių majonezas“ jau daugiau kaip 12 metų sėkmingai veikianti majonezo ir padažų gamybos įmonė. Siekdama išlaikyti aukštą produktų kokybę ir sumažinti produkcijos savikainą, įmonė nuolat diegia ir įgyvendina technologines, vadybines, aplinkosaugines ir kt. priemones.
Projekto metu numatoma įsigyti ir instaliuoti 80 kW galios saulės elektrinę, kuri tenkintų įmonės energijos poreikius bei leistų mažinti energijos kaštus. Išnaudodama saulės energiją ir diegdama kitas energijos taupymo priemones, įmonė prisidės prie gamtos išteklių tausojimo ir neigiamo ūkinės veiklos poveikio aplinkai mažinimo.


Kokybiškų karjeros paslaugų teikimas realioje ir virtualioje aplinkoje

Lietuvos mokinių neformaliojo švietimo centras

Siekiant išspręsti vis didėjančią darbo jėgos pasiūlos ir paklausos disproporcijos problemą ir racionaliai panaudoti žmogiškuosius išteklius, būtina užtikrinti ateinančių kartų gebėjimus, atitinkančius darbo rinkos ir visuomenės poreikius – nuo mažens ugdyti asmenis, gebančius sąmoningai planuoti savo karjerą: galinčius adekvačiai įvertinti savo asmenines savybes, gebėjimus ir apsispręsti dėl profesijos pasirinkimo bei jaustis atsakingiems už savo ateitį. Šis projektas padės užtikrinti karjeros paslaugų patrauklumą ir prieinamumą visiems mokiniams nuo ankstyvojo mokyklinio amžiaus; sudarys galimybę karjeros paslaugas gauti socialinę atskirtį patiriantiems mokiniams; mažins karjeros ugdymo paslaugų prieinamumo skirtumus tarp kaimo ir miesto vietovėse besimokančių vaikų; didins karjeros ugdymo paslaugų patrauklumą pasitelkiant sukurtą inovatyvią karjeros paslaugų realioje ir virtualioje aplinkoje sistemą.

Projekto metu bus užtikrintas PFSA 21.2  punkto įgyvendinimas: projekto vykdytojas įgyvendindamas veiklas, susijusias su mokomosios medžiagos parengimu, užtikrins, kad būtų laikomasi nuostatų, kurios prisidėtų prie lygių galimybių politikos įgyvendinimo.

1.4 ir 1.5 veikloje užtikrinsime PFSA 21.1 punkto nuostatas.


Šilumos tinklų statyba Panevėžyje ir Rokiškyje

Projekto tikslas yra padidinti prie centralizuoto šilumos tiekimo sistemos prijungtų vartotojų skaičių, patikimumą, saugumą ir šilumos tiekimo efektyvumą Panevėžyje  ir Rokiškyje. Projekto metu  bus prijungta 41 naujas vartotojas: Panevėžyje - 38 vartotojai , Rokiškyje  - 3 nauji vartotojai. Projekto metu planuojama pakloti naujus iš viso 743 m ilgio DN40–200 mm skersmens bekanalius optimizuoto diametro, pramoniniu būdu izoliuotus šilumos tiekimo tinklus su gedimų monitoringo sistema.

Projektas prisideda prie darnaus vystymosi principo įgyvendinimo ekonomikos ir aplinkosaugos srityse, t. y. įgyvendinant projekto veiklas prisidedama prie Nacionalinėje darnaus vystymosi strategijoje, patvirtintoje Lietuvos Respublikos Vyriausybės 2003 m. rugsėjo 11 d. nutarimu Nr. 1160 „Dėl Nacionalinės darnaus vystymosi strategijos patvirtinimo ir įgyvendinimo“, aprašytų ilgalaikių ir trumpalaikių energetikos tikslų ir jų uždavinių. Įgyvendinus projektą bus prisidėta prie Nacionalinėje darnaus vystymosi strategijoje numatyto ilgalaikio tikslo – padidinti energijos gamybos; išplėsti atsinaujinančių energijos išteklių naudojimą, ir ilgalaikio uždavinio – sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui; sumažinti šalies priklausomybę nuo kuro importo, padidinant energijos gamybą iš atsinaujinančių  energijos išteklių. Projektas prisideda ir prie trumpalaikio tikslo – didinti energijos taupymą ir naudojimo efektyvumą, tinkamai naudojant ES struktūrinių paramos fondų, valstybės ir privačias lėšas, taip pat trumpalaikių uždavinių – padidinti pirminės energijos transformavimo veiksmingumą ypač centralizuoto šilumos tiekimo sektoriuose.


Neformaliojo vaikų švietimo paslaugų plėtra

Projekto tikslas – plėtoti ir įgyvendinti neformaliojo vaikų švietimo paslaugas Lietuvos savivaldybėse.
Projekto veiklos padės sukurti ir palaikyti tolygų neformaliojo švietimo paslaugų tinklą savivaldybėse, padidins paslaugų prieinamumą ir įvairovę, sudarys vienodas galimybes ir palankias sąlygas atskleisti individualius vaikų gebėjimus bei įgyvendinti specialiuosius ugdymosi poreikius. Į NVŠ įtraukus muziejus, teatrus, regioninius ir nacionalinius parkus, kitas erdves – atsivers platesnės galimybės rinktis netradicines ugdymo aplinkas įtraukiant mokyklas į kūrybines partnerystes. Mokyklų bendruomenės turės galimybę įsitraukti į fizinio aktyvumo veiklas specializuotose erdvėse, įgyjant aktyvių ugdymo formų iniciatyvų patirties. Švietimo portale www.emokykla.lt sukurtas NVŠ modulis, kuriame NVŠ paslaugų teikėjai ras mokymo priemonių, metodikų NVŠ turinio kokybei gerinti. Mokinių socializacijai padės sukurta skaitmeninė mokymo priemonė mokinių saugaus eismo ugdymui. NVŠ sistemos dalyviai (mokytojai) dalyvaus mokymuose, kurie suteiks reikalingų įgūdžių sėkmingai vaikų ir jaunimo socializacijai bei neformaliojo vaikų švietimo organizavimui.


Produkcijos vystymas ir plėtra užsienio rinkoje

Drabužių prekinis ženklas kuris orentuotas į inovatyvių gaminių kūrimą. Kuria medžiagas kuriomis pasitelkia eco-inovacinius sprendimus. Taip mažina aplinkos užterstumą ir skatina žmonių sąmoningą vartojimą.


Preparatų, skirtų augalų apsaugos produktų nunešimui pavėjui mažinti, tyrimai ir naujos formuliacijos vystymas

Skatinti visų tipų įmonių mokslo ir studijų institucijose sukurtų mokslinių tyrimų ir eksperimentinės plėtros (toliau – MTEP) rezultatų pagrindu kuriamų inovatyvių produktų plėtojimą visuose etapuose nuo idėjos iki bandomosios gamybos (įskaitant MTEP veiklų, turinčių komercinį potencialą, vykdymą, idėjų plėtotę, mokslinius ir inžinerinius tyrimus, eksperimentinę plėtrą, prototipų kūrimą, testavimą ir naujų produktų bandomąją gamybą); stiprinti mokslininkų ir kitų tyrėjų gebėjimus įsijungti į Europos mokslinių tyrimų erdvę, remiant į rinką ateityje orientuotus tarptautinio lygio taikomuosius mokslo–verslo projektus. Projekto metu bus sukurtas ir vystomas naujas augalų apsaugos produktų nunešimo pavėjui mažinimo preparatas ir moksliniais tyrimais įvertintas jo efektyvumas.


Tiksliniai tyrimai panaudoto branduolinio kuro šalinimo giluminiame atliekyne molingoje formacijoje technologijos ir saugos pagrindimui

Projekto tikslas – atlikti tikslinius tyrimus, kurių rezultatai leistų pademonstruoti panaudoto branduolinio kuro (PBK) šalinimo molingoje formacijoje plieniniuose konteineriuose ir ilgaamžių radioaktyviųjų atliekų (RA) šalinimo Lietuvoje technologijų saugą panaudojant inovatyvius tyrimo metodus. Projekto tikslas bus pasiektas atlikus kompleksinius atliekyno raidos ir radionuklidų sklaidos tyrimus naudojant LEI Branduolinės inžinerijos laboratorijoje turimą superkompiuterį ir specializuotus modeliavimo įrankius. Numatomi rezultatai:
• Apibrėžta galima atliekyno molingoje formacijoje koncepcija, identifikuotos inžinerinių ir gamtinių barjerų saugos funkcijos, galimi šalinimo sistemos raidos scenarijai. Atlikus skaitinį modeliavimą nustatytos RBMK-1500 PBK bei ilgaamžių RA (taip pat apšvitinto grafito) šalinimui atliekyne svarbios radiologinės charakteristikos ir jų neapibrėžtumai;
• Sukurtas algoritmas atliekyno saugos vertinimui svarbių radionuklidų atrankai ir pritaikymas RBMK-1500 PBK ir ilgaamžių RA (taip pat apšvitinto grafito) atveju;
• Nustatytos šilumos išsiskyrimo iš RBMK-1500 PBK ir dujų susidarymo dėl plieninių PBK konteinerių korozijos charakteristikos, išvystyti šilumos ir dujų pernašos konceptualūs, matematiniai ir skaitiniai modeliai ir nustatyti šilumos ir dujų sklaidos atliekyno inžineriniais bei gamtiniais barjerais dėsningumai, poveikis atliekyno barjerų veiksmingumui, pateikta rekomendacija tunelių ir konteinerių išdėstymui atliekyne;
• Sudaryti konceptualūs, matematiniai ir skaitiniai radionuklidų sklaidos iš RBMK-1500 PBK ir specifinių ilgaamžių RA (taip pat ir grafito) vertinimo modeliai atliekyno molingoje formacijoje inžineriniais ir gamtiniais barjerais. Atlikus modeliavimą nustatyti saugos pagrindimui svarbių radionuklidų sklaidos iš atliekyno dėsningumai, kurie sudarys mokslinį pagrindą priimant sprendimus dėl geologinės formacijos ir giluminio atliekyno koncepcijos parinkimo bei saugos pagrindimo.


Projektu "Studijų kainos kompensavimas valstybės nefinansuojamiems studentams" valstybės nefinansuojamiems pirmosios pakopos, antrosios pakopos ir vientisųjų studijų studentams kompensuojama jų už studijas sumokėta kaina, ne didesnė už Lietuvos Respublikos švietimo ir mokslo ministro patvirtintą norminę studijų kainą. Už studijas sumokėta kaina kompensuojama studentams, pabaigusiems studijų metus ar teisės aktuose nustatytą studijų laikotarpį ir pasiekusiems geriausių studijų rezultatų. Vykdant projekto veiką, siekiama, kad valstybės nefinansuojamų studentų studijų rezultatai būtų tinkamai įvertinti, būtų sumažinta jiems tenkanti finansinė našta, augtų studentų motyvacija toliau tęsti studijas bei didėtų valstybės nefinansuojamų studijų prieinamumas.


Pėsčiųjų ir dviračių takų įrengimas Skuode nuo Šatrijos g. iki sodų bendrijos „Statybininkas“ ir Skuodo miesto parke

Skuodo rajono savivaldybės administracija

Šiuo metu nuo Šatrijos gatvės iki sodų bendrijos yra natūraliai susiformavęs takas, kuris yralabai prastos būklės, neatitinkantys jokių techninių ir saugumo parametrų. Aplūžę, susidėvėję, nesaugūs tiltai  per Molūpio ir Luobos upelius, esantys pėsčiųjų ir dviratininkų tako dalimi.  Nesant susisiekimo galimybių dviračiu ar pėsčiomis, tiek miesto , tiek sodo bendrijoje gyvenantys žmonės yra priversti naudotis automobiliu, važiuojant gatvėmis , atstumas tarp vietovių yra kelis kartus didesnis. Dėl šios priežasties pailgėja kelionės laikas, teršiama aplinka. Siekiant pagerinti pėsčiųjų ir dviratininkų susisiekimo sąlygas, padidinti gyventojų mobilumą bei prisidėti prie aplinkos taršos mažinimo   Skuodo mieste, nuspręsta įrengti pėsčiųjų ir dviračių taką jungiantį miestą su sodų bendrija „Statybininkas“. Įrengiamo tako ilgis 560 m. Siekiant tų pačių tikslų suplanuota įrengti pėsčiųjų – dviračių taką Skuodo miesto parke, nuo Mokyklos gatvės iki kabančiojo tilto. Tako ilgis 110 m.  Šis takas yra miesto centrą ir senamiestį jungiantis, ašis. Juo kasdien naudojasi didelė Skuodo miesto gyventojų dalis – žmonės šiuo taku eina į darbą, mokyklą, vakarais grįžta namo, čia fiksuojamas didelis dviratininkų ir pėsčiųjų judėjimas. Šiuo metu esantis takas yra labai prastos būklės, asfalto danga ištrupėjusi, susidarę duobės.
Nutiesus dviračių ir pėsčiųjų takus,  pagerės susisiekimo sąlygos Skuodo mieste,  sumažės neigiamas poveikis žmonių gyvenimo kokybei; paspartės ir sumažės  transporto priemonių srautas;  sumažės aplinkos tarša, sumažės gatvių priežiūros ir transporto priemonių eksploatacinės išlaidos.

Projektas atitinka darnaus vystymosi principus:
- aplinkosaugos srityje: Įgyvendinant projektą bus laikomasi visų aplinkosauginių reikalavimų,
- socialinėje srityje: įgyvendinimas pagerins saugaus susisiekimo sąlygas Skuodo mieste, sumažės neigiamas poveikis žmonių gyvenimo kokybei, paspartės transporto priemonių srautas.
- ekonomikos srityje: Susisiekimo infrastruktūros būklės pagerinimas padidins regiono ekonominį patrauklumą
- regionų vystymo srityje: Projektas turės teigiamos įtakos Skuodo miesto ir rajono vystymuisi bei prisidės mažinant atskirtį tarp atskirų šalies regionų.


Akademinio pripažinimo sistemos stiprinimas (KAPRIS-2)

Kapris-2 projektu numatyta vystyti su aukštuoju mokslu susijusių užsienio kvalifikacijų akademinio pripažinimo sistemą ir optimizuoti kvalifikacijų vertinimo  procesą. To bus siekiama sukuriant ir (ar) įgyvendinant priemones, skirtas užtikrinti greitesnį kvalifikacijų vertinimo procesą bei su kvalifikacijomis susijusios informacijos teikimą ir gavimą, taip pat sudarant geresnes sąlygas  pripažinimą vykdančių institucijų bendradarbiavimui, visuomenės informuotumui apie sistemą. Projekto metu numatoma parengti 25 šalių švietimo sistemų aprašus, sukurti informacinę sistemą (elektroninę akademinio pripažinimo erdvę), organizuoti aukštųjų mokyklų mokymus, parengti informacines priemones visuomenės informuotumo apie akademinio pripažinimo sistemą didinimui.


Sutrumpintas projekto pavadinimas - Tauragės pilies rūsio kultūros paveldo savybių išsaugojimas ir pritaikymas bendruomeniniams poreikiams

Tauragės rajono savivaldybės administracija

Problema, kurią sprendžiama įgyvendinamu projektu-nepakankamas paveldo objekto (Tauragės pilies), statyto 1844-1847 metais carinės Rusijos muitinės veiklos reikmėms, potencialo išnaudojimas kultūrinių poreikių tenkinimui. Problemos sprendimas susijęs su paveldo objekto pritaikymu viešam pažinimui ir lankymui, kultūrinių veiklų plėtojimu bei paslaugų įvairovės didinimu. Inicijuojamo projekto tikslas–padidinti pastatų komplekso, vadinamo Tauragės pilimi, teikiamų kultūros paslaugų prieinamumą, įvairovę bei kokybę, taip skatinant Tauragės rajono ir Lietuvos gyventojų susidomėjimą kultūros paveldu bei turistinį patrauklumą Lietuvos ir užsienio šalių rinkose pritraukiant papildomus lankytojų srautus. Tikslui pasiekti numatoma atlikti pastatų komplekso, vadinamo Tauragės pilimi, pietrytinio korpuso rūsio tvarkomuosius statybos darbus, pritaikant patalpas bendruomeninių poreikių tenkinimui-ekskursijų, edukacinių užsiėmimų, parodų, ,,kūrybinių dirbtuvių", pramoginių, verslo ir mokslo renginių bei kitų kultūrinio pobūdžio renginių organizavimui, ekspozicijų lankymui. Taip pat bus įsigyti kultūrinės veiklos organizavimui ir paslaugų teikimui būtini baldai bei įranga. Tikimasi, kad patrauklių erdvių paveldo objekte pagal originalią erdvinę-estetinę koncepciją sukūrimas sudarys prielaidas per inovatyvių kultūros paslaugų ir produktų kūrimą ir teikimą padidinti paveldo objekto aktualumą, lankomumą, žinomumą.

Projekto įgyvendinimas užtikrins moterų ir vyrų lygias galimybes pažinti kultūros paveldo objektą ir lankytis jame. Patekimas į Tauragės pilies pietrytinio korpuso rūsio patalpas bus pritaikytas žmonėms su fizine negalia. Bus užtikrinama galimybė žmonėms su fizine negalia savarankiškai patekti į objektą, laisvai judėti ir naudotis visomis lankytojams skirtomis patalpomis. Patekimui į objektą prie pagrindinio įėjimo (šiaurs rytų fasade) numatytas kilnojamas užvažiavimas, pritaikomos įėjimo durys. Patekimui į rūsio patalas bus įrengiamas nuožulnus (turėklinis) keltuvas. Taip pat bus įrengtas neįgaliesiems pritaikytas sanmazgas, prieš aukščių pasikeitimus (prieš laiptus, pandusus ir pan.) bus įrengiami įspėjamieji paviršiai.